Bergaran "Atsoak dantzan" antzerkia San martin plazan.\nGaia: Bergaran "Atsoak dantzan" antzerkia San martin plazan. 2011-10-20, 13:42\nEkitaldi gehiago Bergara\nPikor antzerki taldeak "Atsoak dantzan" obra antzeztuko du euskaraz.\nAdineko bi emakume xarmagarri, euren gurpil-aulki automatikoetan eta bizi ziren zahar-etxetik ihes egin berri dutela, txundituta dabiltza hiriko kaleetan zehar. Zelariak euren bila dabiltza, baina erabakia hartuta daukate: ez dira gehiago bazter batean utzitako trasteak izango. Itxuraz ahulak dira, baina, doazen lekura doazela, nahasmendua sortzen dute.\nIzan ere, aske sentitzearen ondorioz indarberrituta ageri dira, eta euren adinerako pentsaezinak diren balentriak egingo dituzte gure begien aurrean. Autonomo izan nahi dute, baina ezin dute mendeko izatea saihestu, ikusleak behar baitituzte.\nItsasoa ikusi nahi dute eta arriskutsuak izan daitezke, zahar-etxeko arduradunek hiri guztitik jarri dituzten kartelek diotenaren arabera. Hobe da haiei kontra ez egitea.\nOraindik ere ametsak dituzten adineko zoriontsuei eginiko omenaldia da. Mundua konkistatzeko prest daude beti, trufari, bizitza trago luzeetan edanez.\nTokia: San Martin plazan.


Homeless Film Festival zinema jaialdi berria - Artikulua - Gipuzkoa ETORKIZUNA ORAIN\nHomeless Film Festival zinema jaialdi berria\nAldundiak sustatu eta Emaus Gizarte Fundazioak eta Bizitegik antolatutako jaialdi berria da.\nHomeless Film Festival jaialdia azaroaren 15an egingo da, Victoria Eugenia Antzokiko Club aretoan, eta bi saio izango ditu, bat goizean eta bestea arratsaldean. Maite Peña Gizarte Politiketako diputatuak prentsaurrekoan azaldu duenez, Homeless Film Festivalen helburua da "gizartean baztertuta edo baztertuta geratzeko arriskuan dauden pertsonen gizarteratzeari buruzko sentsibilizazioan sakontzea", eta, horretarako, zinemaren eta antzerkiaren bidez errealitate horiek gizartera hurbilduko dira, "eztabaidarako eta hausnarketarako gune berri baten" bidez. Maite Peñarekin batera, Emaus Gizarte Fundazioko Iune Polo eta Bizitegiko Aitor Ipiña egon dira, balioa emanez erakundeen arteko lankidetzari, etxerik gabeko pertsonek jasaten dituzten gizarte-bazterketako egoerak agerian jartzen jarraitzeko.\n2011n Manchesterren sortu zen jaialdia da Homeless Film Festival, 2016an Bizitegik Bilbora hurbildu zuen, eta aurten, lehen aldiz, Gipuzkoako Foru Aldundiak eta Emaus Gizarte Fundazioak, Bizitegiren laguntzarekin, Gipuzkoara ekarri dute. Zinemaren eta antzerkiaren bidez, gizarte bazterketako arriskuan edo egoeran dauden pertsonen egoerei buruz sentsibilizatzen laguntzea du helburu jaialdi honek. Maite Peña diputatuak azpimarratu duenez, "Funtsezkoa da elkarlanean jarraitzea hausnarketarako espazio berriak irekitzeko; gizarteratzean sakonduz eta pertsona guztien aukera berdintasunean sakonduz, esperientziak elkartrukatuz, elkarlanean arituz eta kale egoeran dauden pertsonen errealitateari buruzko sentsibilizazioa bultzatuz". Gipuzkoako Foru Aldundiaren helburu nagusiarekin bat egiten du jaialdiak, diputatuaren hitzetan: "Gero eta gizarte kohesionatuagoa, berdinagoa eta solidarioagoa eraikitzen jarraitzea".\nHomeless Film Festivalen testuinguruan, Gipuzkoako Foru Aldundiak gizarteratzearen alde duen konpromisoa berretsi du diputatuak, eta azpimarratu duenez, "zentzu horretan, Gizarteratze Plan berri bat diseinatu eta onartuko dugu, non gizarteratzearen sentsibilizazio eta sustapen ekintzak bultzatzen jarraituko dugun, jaialdi hau bezala". Peñak gaineratu du Aldundiak bizitegi bazterketaren aurkako eta etxerik gabeko pertsonentzako euskal estrategian murgilduta jarraitzen duela, "egoera horien prebentzioan eta etxebizitzan oinarritutako ikuspegi baten garapenean lanean jarraitzen dugu". Gainera, gogorarazi duenez, "gogor lan egiten dugu gizarte bazterketako arriskuan edo egoeran dauden pertsonen arreta hobetzeko sistema guztietan, eta etxerik gabeko pertsonen aisialdirako, hezkuntzarako, parte-hartze politikorako eta sozialerako sarbidea sustatzen dugu. Halaber, bazterketako egoeren prebentzioan eta tratamenduan komunitatearen sentsibilizazioa eta inplikazioa hobetzen saiatzen gara".\nMaite Peñaren arabera, jaialdi honen berrikuntza eta berezitasuna da gizarte bazterketako arriskuan edo egoeran dauden pertsonen "aktibazio inklusiboa"; izan ere, "pertsona horiek sentsibilizazio prozesuan bertan parte hartzen dute, hainbat jardueraren bidez". Emaus Gizarte Fundazioko Iune Polok azpimarratu du egindako prozesuaren garrantzia, eta azaldu du irailean eta urrian lan egin dela Donostiako Axular Lizeoa eta Errenteriako Koldo Mitxelena ikastetxeetan, non Emauseko gizarteratze programetan parte hartzen duten pertsonek "bizi-esperientziak" partekatu baitituzte DBHko 4. mailako ikasleekin, "gazteen artean hausnarketa bultzatzeko". Hainbat film labur ere landu dituzte, eta horiek jaialdian bertan bistaratuko dituzte. Horretarako, gizarteratze eta parte hartze sozial komunitarioaren esparruko eragileez harago, jaialdi hau herritar guztiei irekita dago, "bereziki gazteei eta nerabeei", amaitu du Polok, eta sarrerak dagoeneko agortuta daudela adierazi du.\nProzesu horretan, garrantzi berezia hartzen du parte hartzaileen inplikazioak; izan ere, bazterkeria egoerak pairatzen dituzten edo pairatu dituzten pertsona berak izan dira sentsibilizazio kanpainaren protagonistak, eta boluntarioak izan dira ikastetxeetara joateko, ikasleekin bizipen pertsonalak partekatzeko. Axular Lizeoaren kasuan, gainera, ikasleak ere Muntoko egoitza eta eguneko zentrora joan dira, parte hartzaileen errealitatea gertutik ezagutuz. Alderdi horrek, Iune Poloren arabera, pertsona horien egoera ulertzen laguntzen du, bai eta gazteen eta bizitegi bazterketako egoeran dauden pertsonen artean harreman berriak sortzen ere.\nBizitegik duela 4 urtetik sustatzen du ekitaldia Bilbon, eta haren ordezkaritzan, Aitor Ipiñak azaldu du ekimen hau gizarte bazterkeria egoeran dauden pertsonen “adierazpen eta parte hartzerako” bide berrien bilaketatik sortu zela. “Zinearen eta antzerkiaren bidezko adierazpen artistikoek pertsonei euren komunikatzeko ahalmena garatzen laguntzen die, baita euren bizipenak, salaketak eta ametsak adierazten ere. Kale egoeran dauden pertsonek ez dute aukera handirik izan txaloak eta aitortzarik jasotzeko, eta jaialdi honek protagonista izateko aukera ematen die, sorkuntzan, produkzioan eta interpretazioan”, azaldu du Ipiñak.\nJaialdi hau sentsibilizaziorako tresna indartsua da, hiritargoari kale egoeran dauden pertsonen errealitatea gerturatuko diolako, eta mezuaren eragin biderkatzailea dute ikastetxeekin eta unibertsitateekin egiten den lanak, eta bertaratuko diren pertsonen eta komunikabideetako oihartzunak. Aitor Ipiñak gehitu du “Bilbon hasi genituen edizioekin, Bizitegik elkarlanerako bide berriak bilatu nahi izan ditu, jaialdi honen zabaltzea handitzeko, eta horregatik, beti gonbidatu ditugu beste erakundeetako eta lekuetako taldeak”.\nJaialdi bat, ad hoc prestatutako programa batekin\nHomeless Film Festival azaroaren 15ean izango da Victoria Eugenia Antzokiko Club aretoan, eta jardunaldia bi saiotan banatuko da. Goizekoa, ikasleei zein gizarteratzeko programetan parte hartzen dutenei zuzenduko zaie. Saio horretan, ikastetxe bakoitzak egindako film laburrak bistaratuko dira, baita gizarte bazterketako egoeran edo arriskuan dauden pertsonen errealitateari buruzko beste film labur batzuk ere, Manchesterreko eta Bilboko Homeless Film Festivaleko programaziokoak. Horrez gain, Zenbatu konpainiaren ‘Desarraigadas’ obra ikusi ahal izango da, Bizitegi elkartearen zerbitzuetako erabiltzaileek konposatutakoa. Bizitegiko hezkuntza arloko esku hartzearen profesionalek urte osoan zehar lan egiten dute 10-15 pertsonaz osatutako antzerki talde horrekin, eta ekimen hori babesten dute, antolaketan eta hedapen osoan inplikatuz, bai eta parte hartzen duten erabiltzaileei laguntza emanez.\nArratsaldeko saioa, 18:00etan hasiko dena, berriz, herritar guztiei zuzenduko zaie. Saio horretan, Manchesterreko eta Bilboko jaialdirako egindako film laburrak ere ikusi ahal izango dira. Saio berean, Sevillako Mujereando antzerki konpainiak hartuko du parte, 'Quejío de una Diosa' antzezlanarekin. Konpainia hori gizarte bazterketako egoeran dauden emakumeek sortutakoa da. Eztabaida eta hausnarketa zabalduz, gizarte bazterketako egoeretatik emakumeen aurkako indarkeriara. Aitor Ipiñak nabarmendu du kale egoeran dauden emakumeen egoeran jarri nahi den azpimarra, eta horregatik dakar ‘Quejío de una diosa’ lan harrigarria Sevillako Mujereando taldeak. “Kale egoeran dauden pertsonekin lan egiten duten gizarte zerbitzuetan genero ikuspegia modu aktibo eta zehatzean sartu behar da”, amaitu du Ipiñak.


'Kontent-tú', mendekotasunik ez duten pertsona adinduei zuzendutako arreta zerbitzu berria - Lasarte-oria - Txintxarri.eus\n'Kontent-tú', mendekotasunik ez duten pertsona adinduei zuzendutako arreta zerbitzu berria\nTxintxarri Aldizkaria 2018-01-30 17:15\nGipuzkoako Foru Aldundiko sail erreforma dela eta, 2018 urtetik aurrera, mendekotasunik ez duten pertsona adinduei eguneko arreta egiteko gune bat eskaini behar diete udalek. Hori dela eta, urtarrilaren 8an "Kontent-tú" zerbitzua jarri zuen martxan Lasarte-Oriako udalak Biyak Bat elkartean. Gaur goizean, udal ordezkari eta zerbitzuaren arduradunek honen berri eman dute\nEgun Kontent-tú arreta zerbitzuan zortzi pertsona biltzen dira. Astelehenetik ostiralera, 10:30etik 13:30era ekintza ezberdinak egiten dituzte Biyak Bat elkarteko gela batean.\nMarian Ugaldek zerbitzuko begiraleak azaldu duenez, pertsona hauei egokitutako ariketen bidez trebetasun fisiko eta kognitiboak lantzen dituzte, hala nola, hilabetean behin film bat ikusi, karta jokoak jokatu, sudokuak egin, berriak irakurri eta mandalak margotzen dituzte edo paseatzera ateratzen dira. Honez gain, irteerak ere egingo dituztela aipatu dute, lehenegoa Tabakalerara izango da.\nErabiltzaileek gauza berriak ere ikasten dituzte eta teknologia berriekin lan egingo dutela eman dute jakitera zerbitzuaren arduradunek. “Tabletetan ariketak egingo dituzte eta senideek aplikazio bat ere izango dute”.\nLasarte-Oriako alkateak Jesus Zaballosek aipatu duenez, zerbitzu hau udal gutxitan jarri da martxan. “Buruntzaldean esate baterako, Usurbilek eta Lasarte-Oriak dute soilik”.\nKontent-tú zerbitzua 65 urte baino gehiago dituzten herritarrei irekia dago. Baldintza bakarra dago: “ezin dute 39 puntu baino gehiagoko mendetasuna izan”. Horregatik, herritarrak animatzen dituzte honetan izena ematera.\nHonez gain, etorkizunean mendekotasunik ez duten pertsona adinduek jangela zerbitzua ere izango dutela iragarri du alkateak.


Michael Fassbender: Erakarpen naturala — Gaztezulo\nMichael Fassbender: Erakarpen naturala\nMichael Fassbender: Erakarpen naturala https://www.gaztezulo.eus/albisteak/michael-fassbender-erakarpen-naturala https://www.gaztezulo.eus/albisteak/michael-fassbender-erakarpen-naturala/@@download/image/20121317689mich_1371038406.jpg\nAtsegina, hurbilekoa, alaia, katxondoa, naturala. Halakoxea da Michael Fassbender. Hori da, behintzat, iragan irailean Donostian erakutsi zuena. Kotxe ofizialak alde batera utzi eta bere motoan iritsi zen Maria Kristina hotelera.\nProtokolo kontuak ahaztu, kaskoa kendu eta zigarro bat erre bitartean zain zituen zale guztiak banan-banan agurtu zituen. Hamaika argazki atera zizkioten eta guztietan irribarretsu, benetako irribarrez, zinez. Eta gainera ezin guapoagoa da, berezkoa du erakargarritasuna. A, eta aktore ona al da? Bikaina.\nTermopiletako gudan ikusi genuen lehen aldiz, Stelios espartarraren azalean, Zack Snyder zuzendariaren 300 (2007) berritzailean. Gorputza bazuela erakutsi zuen, Photoshoparen behar handirik gabe. Espirituarekin konbentzitu zituen adituak, ordea. Bobby Sands iraultzaile irlandarrak Long Kesh espetxean bizitako sufrikarioa hezurretara arte sentiarazi zion ikusleari Steve McQueenen Hunger (2008) laudatuan. Ama ipar irlandarra izateak lagunduko zion ziurrenik. Eta aita alemaniarra izateak Quentin Tarantinoren Inglorious Basterds (2009) zoragarriko naziak akabatzeko motibazioa ere emango zion.\nIritsi zen 2011 eta... Jane Eyre eleberriaren moldaketan sedukzio klasikoa, gogorra erakutsi zuen. X-Men: First Class zirraragarrian Magnetoren itzala bistaratu zuen begien atzean, boterearen lilura. A Dangerous Method psikoanalistan intelektualtasunaren xarma azaleratu zuen. Eta Shame. Urteko interpretazioa. Miseria pertsonalak gainditzeko sexua bide duen gizon hori, bide horrek amildegira daraman gizagaixoa, gizakia mugan. Erakargarri bezain gorrotagarri, boteretsu bezain ahul. Hilabete honetan estreinatuko dute areto komertzialetan. Derrigorrezkoa.\n2011ko aktorea izan da, zalantzarik gabe. Baina hori iragana da jada. Datorren hilean Steven Soderberghen esanetara ariko da Haywire frenetikoan. Eta aurrerago etorriko da Ridley Scotten proiektu berria, Prometheus. Guztia dauka Hollywoodeko ikono berria izateko. Kalean aurkitzen baduzu, baina, eskatuiozu argazki bat, irribarre batekin hartuko zaitu eta.\nIzena: Michael Fassbender.\nJaiolekua: Heidelberg (Alemania).\nFilm gustukoena: The Big Lebowski (Coen anaiak, 1998).\nAktore estimatuena: Daniel Day-Lewis.\nMusika talde kuttuna: The Cooper Temple Clause.\nMaite ditu: Motoak eta kart-ak.


Hilerokoaren zikloa eta erregistroa - Viviendo en cíclico / Ziklikoki bizitzen\nby Enara I. | Aza 17, 2017 | erregistroa, euskaraz, hilereko kultura, hilerokoaren zikloa, ziklikoki bizitzen | 0 comments\nPost honetan dagoen irudian ikusi dezakezun bezala, gure gorputzen natura ziklikoa behin eta berriz errepikatzen da. Irudia begiratu duzunean ‘karratuak’ garela pentsatu baduzu, ezezko borobil bat emango dizut. Irudi honen helburua, ideia grafiko bat izatea besterik ez da, gure 4 fase hormonalak adierazteko.\nAurretik ere adierazi dizudan bezala, 4 arketipoen inguruko informazioa, hilerokoaren zikloko faseen pistak besterik ez dira, hauekin, zure gorputzaren mapa garatzen joateko eta horrela zure desio eta beharrak (desibeharrak) zein diren ikusten joan (eta ez inongo mapa karratuan sartzeko, honetaz nazkatuta gaude eta). Noski, zure mapa hau zure bizi momentuaren arabara aldatzen joango da, Bizitza aldaketa delako, ezta?.\nNola ezagutu zure faseak\nZurekin arakatzeko eta ezagutzeko (hau da helburu nagusia) ezinbestekoa da eguneko erregistroa egitea (beherago, artikulu honetan bertan, hau egiteko aukera desberdinak adierazten dizkizut). Garrantzitsua da, adierazten ari natzaizuna zure egiteko erara eta testuingurura egokitzea. Berdingabea zara, eta horregatik, zure erregistroa egiteko era eta zure gorputzarekin daukazun erlazioa ere horrelakoak izango dira.\nHasteko, egunerokotasunean barnebiltzen zaituzten hiru maila ezberdinei adi egotea gomendatzen dizut:\n🧘♀ Fisikoa: Nola dago zure gorputza? Nola zaude fisikoki? (Nekatuta, energia askorekin, irrikitan, botata…)\n🧠Burua: Nola dago zure garuna? Zer dio burutxo horrek? (Kontzentraturik, sakabanatuta, argia, iluna…)\n💟Emozionalki: Nola daude zure zirrarak? Zer diote zure tripek? (Alai, triste, malenkoniatsu…)\n*Interesgaria da edozein gertakari ‘berezi’ gertatu bazaizu hau kontuan hartzea, zerikusia izango duelako nola zauden ikusterakoan.\nDenborarekin agian, erregistrorako puntuak batzeko gogoa izango duzu, adibidez: zer jateko gogoa daukazun, nola ari zaren besteekin erlazionatzen, zer irakurtzen ari zaren, zein musika daukazun gogoa entzuteko… Geroz eta xehetasun gehiago, hobe joango zara ezagutzen zure desio eta beharrak!\nErregistroa egiteko baliabideak\nEguneroko erregistroa egiteko, izenak berak dioen bezala, ezinbestekoa da egunero tarte bat hartzea hau egiteko, ordu berean izan daiteke eta momentu desberdinetan. (Bai, badakit, oso liatuta gabiltzala… Eta horrela begiratzen didazu 😲 pentsatuz: “Enara, egunero?. Bai, egunero. Ez al duzu merezi egunero tarte bat zuretzat? Benetan, hausnarketarako tarte hauek gomendatzen dizkizut. Zin egiten dizut altxorrak topatuko dituzula 💎)\n👀 Hauek dira nik erabili ditudan erregistrorako erak, aukeratu gehien gustatzen zaizuna:\nIlargi diagrama: (Polit-polita den ilargi diagrama bat prestatu dut zuretzat 😍, HEMEN sakatuz jeitsi eta inprimatu dezakezu)\nBorobila den egutegi honetan, egunerokotasuneko xehetasunak idazten joan zaitezke. Ikusiko duzun bezala kuadrotxo desberdinak ditu, jarraian adierazten dizut zertarako diren. Erdian tarte bat dauka zikloaren hasierako eguna eta azken eguna idazteko.\nEgutegi gregorianoaren data jartzeko tartea. (Adibidez: 2017/11/08)\nBigarrenean emoji edo aurpegitxo bat jartzeko tartea daukazu. (Adibidez: 😔)\nJarraian borobiltxo bat daukazu non adierazten ahal duzun nola dagoen ilargia. (Adibidez: 🌘 ilbera, ilargi berrira doana)\nLaugarrenean zikloaren egunak jartzen dituen kuadrotxoak daude (gogoratu, lehen eguna odola botatzen hasten zaren eguna da) (Adibidez: 26. eguna)\nEta azkenik, tarte handiena daukazu, goian adierazi dizkizudan mailen arabera eta egunean zehar gertatutakoa ikusita, garrantzitsuena idazteko. Dagoen tartea txikia ikusten baduzu, ilargi diagrama hau hurrengo puntuan adieraziko dizudan eguneroko idazketarekin batera erabili dezakezu. (Adibidez: Argitxua, nekatuta eta malenkoniatsu. Familia gatazka).\nNahiz eta agian noizbait entzun duzun ‘diarioak’ (edo egunerokoak) ‘neskatoen gauzak’ direla, niretzat nigaz jakiteko erarik eraginkorrenak dira. Libreta hauetan (edo egunerokoak edo ordenagailuko dokumentuak…) era luzeago batean idazten joaten ahal zara nola zauden eta nola sentitzen zaren. Ilargi diagramarekin batera erabilita, tandem ederra da!\nIlargi diagrama eta idazketaz gain, egunero argazki bat atera diezaiokezu zure buruari. Horrela itxura fisikoa eta agian ere emozionalaren pistak izango ditugu. Irudi batek batzuetan mila hitzek baino gehiago esaten du eta!\nIstoriako momentu honetan, non gehienok daukagun kamera mugikorrean edo ordenagailuan, oso interesgarria da ere bideoaren proposamena. Beraz, erregistroko era hau aukeratzen baduzu, egunero 5 minutu inguruko bideo bat egitea gomendatzen dizut, bertan nola zauden azalduz. Baliabide hau oso gomendagarria da!\nAppak (mugikorrarentzat aplikazioak):\nSmartphona baduzu, badaude bertan erregistroa egiteko hainbat aplikazio. Proba ditzazkezu zure desibeharretara zein den hobe moldatzen dena ikusteko. Nik frogatu ditudanen artean (eta orain erabiltzen ditudanak) Womalog eta Clue daude, biek aukera pila dituzte erregistroa egiteko.\nZure burua ‘begiratzeko’ beste era batzuek:\nBeste edozein teknika kreatibok ere balio izango dizut, dena den, nire gomendia ilargi diagrama oinarri bezala erabiltzea da. Margotzea, marrazkea, collage-ak egitea, eskulanak… egin ditzakezu. Nola zauden jakiteko pistak ematen dizkizun hori topatzea da erronka.\nEta gero… zer?\nMomentuz, goian adierazitako proposamenarekin hasi. Honekin, zure gorputzean faseak nola adierazten diren arakatzen joango zara. Irakurketak egin aurretik eta ondorioak atera aurretik, nire gomendio gutxienez 3 ziklo osoko eguneko erregistroak egitea da.\nLasaitasunez har ezazu eta agobiorik gabe. Hori bai, geroz eta jarraitasun gehiago eduki, geroz eta klabe gehiago izango dituzu zure inguruan.\n👉🏽Erregistro hau zure bizitza gainerako guztiaren aurretik jartzeko pausu bat da. Akaso beste tokirik merezi duzu? Nik ez dut uste!\nHEMEN daukazu erregistroaren prozesua egiteko hirugarren (eta azken) artikulua.\nHau guztia (eta gehiago) gure gorputz zoragarriak gertu ditugula lantzea nahi baduzu, ELARTU GAITEZKE! Hona hemen nire proposamena.


2019ko ekainaren 26a, asteazkena | Ordua Euskal Herrian 22:54:04\nBadaude nazioarteko akordio eta hitzarmen batzuk gure eguneroko bizitzari, tokiko ekonomiari eta lan eskubideei eragiten ez dietela diruditenak, auskalo non sinaturik daudelako.\nHerritarrek paso egiten dute, ez baitira jabetzen hitzarmen horien eduki eta ondorioez. Horixe gertatzen da CETArekin, Europar Batasuna eta Kanadaren arteko merkataritza libreko tratatua; honen bidez gure egunerokoan eragina izango duten hainbat lege onartuko dira. Euskal Herrian haren defendatzaile diren alderdiek –EAJ, PSE, PP eta UPN– behin eta berriz errepikatzen digute herritarrentzat onuragarria izango dela ekonomia sustatu eta enpresa txiki eta ertainak lagunduko omen dituelako. Benetako helburua, ordea, multinazional eta korporazio handien mesederako araudia sortzea da.\nAkordio horiek kapitalismoan sakontzen dute, eta mugak jartzen dizkiete herrien subiranotasunari, enpresek estatuek baino botere eta eskubide gehiago izango baitute. Gure elikadura kalitatea eskastuko da; merkataritza txikia eta tokiko baserritarren jarduna birrindu; ingurumenean eta osasunean kalteak sortzen dituzten enpresei ateak irekiko dizkiete, Kanadan meatzaritza sektorean gertatu den bezala; nolabait, Trumpekin akordioa egitea ere bada, azken batean merkatu horiek erabat lotuta baitaude; eta eskubide laboral eta sozialak murriztuko dira enpresen etekinak handitzeko.\nEgoera horretan, hitzarmena berrestear dela, Euskal Herriko Eskubide Sozialen Kartak hainbat mobilizazio deitu ditu aste honetan haren kontra. Egiaz, halako akordio kaltegarriaren aurrean, euskal mugimendu sozialek eta komunikabide aurrerakoiek indar handiagoz egin beharko lukete lan, herritarrek ez baitute sarbide zehatz eta nahikorik izan CETA izenez ezagutzen dugun horrek izango dituen ondorioez.


Mercadonaren Mundialeko aperitibo - Mercadona\nHorregatik, eta aho-zapore onez amaitzeko, lagundu partida zirraragarrienei Mercadonaren aperitibo zaporetsu eta tentagarriekin.\nHona hemen aukera-iradokizun batzuk:\nZapore atsegineko garagardo suabea, partida ikusi bitartean dastatzeko.\nGaragardo sendoak gustatzen ez zaizkien haiei gomendatua egunerokorako.\nOso freskagarria eta egokia urte-garai honetarako.\nAperitibo on batean, ezin huts egin fruitu lehorren koktel on batek.\nBete-betean asmatzeko konbinazio bat: kakahueteak, artoa, garbantzuak, arto-bolatxoak eta mahaspasak.\nEzin hobea familiarekin eta lagunekin partekatzeko, edo norberaren gutizia bat asetzeko. Eguneko edozein unetan jan daitezke; baita, jakina, gure selekzioak partidak jokatzen dituenean ere.\nPoto honetan, zenbait osagai daude: hezurrik gabeko oliba berdeak, pepino txikiak, azenarioa eta tipula txikiak.\nOliba-olioaren ukitu batekin prestatuak daude, eta zapore berezia ematen die.\nApartak dira lagunekin edo familiakoekin partidaren edozein unetan partekatzeko, garagardoz, freskagarriz edo beste edari batez lagunduta.\nJateko prest daude; nahikoa da potoa irekitzea eta zerbitzatzea.\nImajinatu patata frijitu bat arrautza frijituan bustitzen ari zarela... haren gorringoa, haren puntilla, haren zapore berezia...\nGutizia ezin hobea lagunei partidaren egunean eskaintzeko, ez da hala? Eta hori guztia, patata frijitu bakar batean.\nProbatu gure zaporetako patata berriak!\nbarbakoa-saltsaz lagundutako haragiaren zapore osoa. Edukiontzian bertan kontsumitzeko eta partekatzeko.\nProbatu saltsarekin jateko era berri hau, eta ondo pasatu Mundialeko zure jokalari gogokoenekin.\nFuetezko, txorizozko eta oilaskozko mini snackak\nFianbrez osatzen da askoren aperitibo gogokoena; hain dira zaporetsuak!\nFuetezko, txorizozko eta oilaskozko mini snack hauek bikainak dira aperitibo eta janaurreko gisa, zure lagunen gozamenerako.\nMundialeko partidetan, limurtu zure adiskide eta familiakoak oilasko-hegal erreekin.\nSelekzioaren partida ikusten ari zarela gozoren bat jan nahi baduzu, probatu txokolate esnedunezko snack gozo hau; une dibertigarrienetarako!\nMokadu bikaina da lagunarteko edo familiako joko, festa eta ospakizunetarako.\nProduktu horrek ez du ez glutenik ez koloratzaile artifizialik.\nBarbakoa pizza freskoa\nPizza gustatzen zaizue? Hemen duzue beti behar den klasiko bat: Haragiaren zapore osoa eta barbakoa-ukitu bat dituen pizza.\nMomentuan zerbitzatzeko prestatutako plater bat, selekzioaren jokaldi bat bera huts egin gabe afaltzeko.\nZaporea eta gorputza dituzten garagardoak gustatzen bazaizkizu, gozatu Mundialaz gure Erreserbako eta Malta Bikoitzeko garagardoekin.\nAlkoholik gabeko garagardoa nahiago baduzu, ordea, probatu Steinburg % 0,0 garagardo glutenik gabea; guztiontzako egokia.\nZeliakoak ere gogoan ditu Mercadonak, eta, haientzat, badaude Mercadonaren glutenik gabeko aperitiboak.


txintxarri.eus: Ilazki Zalakain: "Ibilbidea erakargarria da, eta giroa aparta"\nIlazki Zalakain: "Ibilbidea erakargarria da, eta giroa aparta"\nTalde indartsua du Irristakak; iaz hiru patinatzaile sailkatu ziren lehen bosten artean. Zalakain txapelduna izan arren, azken unera arte ez du jakingo parte hartuko duen\nIlazki Zalakain, besoak altxata helmugaratzean.\nAdrian Garcia 2018/10/26 9:50\n"Ibilbidea teknikoa da, eta lehen zatia da erabakigarria". Ilazki Zalakainek (1982, Tolosa) Lasarte-Oria Bai! kroseko patinatzaileen lasterketaren bi ezaugarri eman ditu. Lehen edizioa egin zuten iaz, baina "etorkizun oparoa" aurreikusi dio probari. Badaki zeri buruz hitz egiten duen. Hain justu, patinatzaile zaildua da tolosarra; nagusitasunez irabazi zuen iazko edizioa.\nIazko txapelduna izango al da aurtengo irteeran?\nSaiatuko naiz, baina zaila izango dut. Oraintxe eduki berri dut ume bat, eta denbora ateratzeko zailtasun handiekin nabil.\nIaz egin zen lehen aldiz patinatzaileen lasterketa. Nolakoa da ibilbidea patinetan lehiatzeko?\nNahiko teknikoa da. Hasieran aldapa batzuk badaude. Urbil ingurutik joaten da lehen zatian, eta berriro herrira bueltatzean bihurgune txar pare bat daude. Zubieta aldean ere badago zatiren bat oso ondo asfaltatu gabe, baina oro har, ibilbidea ederki dago. Erakargarria da, eta gainera giro aparta egoten da.\nPatinetan asko baldintzatuko du eguraldiak, ezta? Korrika baino gehiago behintzat.\nBai. 90 graduko bihurgune bat, aldapa behera bustita baldin badago, oso kontuz ibili behar da. Iaz ihes eginda nindoan, abiada bizian... arriskutsua izan daiteke.\nIbilbidea ezagututa, zer estrategia hartzea gomendatuko zenioke patinatzaile bati?\nHasieran aldapak daude, eta, ondorioz, azkar egiten da onenen hautaketa. Hobe da zati teknikoetara onenen taldean iristea, arriskuak ez hartzeko azken orduan.\nKorrika ez bezala, haize babesak eragin handia du, txirrindularitzaren antzera.\nHori da. Aldapa gora ez du horrenbesteko eraginik, eta hor egin daiteke hautaketa. Gero Zubieta aldera ailegatzen bazara taldetxoan, hor bai, garrantzi handiagoa du haizetik babestuta joateak, eta zailagoa da baten bat atzean uztea.\nTalde lanak garrantzi handia du orduan. Horri esker irabazi zenuen zuk iaz, ezta?\nBai, taldekide gehiago ginen, eta oso argi genuen estrategia; eraso bat bestearen atzetik jo genuen, gure patinatzaile batek ihesaldia hartzea nahi baigenuen. Nire taldekide batzuk ihes egin zuten, harrapatu zituzten, eta azkenean nik lortu nuen urruntzea; helmugaraino iraun nuen.\nIrristaka taldetik etorriko al dira lasterketa irabazteko hautagaiak?\nBai. Hiru maila antzekoan gaude. Josu Aldazek eta Iñaki Zubillagak parte hartuko dute; edozeinek irabaz dezake. Ni saiatuko naiz hor egoten, eta ahal badut haiei laguntzen, garaipena lortu dezaten.


Oinarrizko Lanbide Heziketarako hitzarmenean hobekuntzak eskatu ditu Durangoko Udalak, Legebiltzarreko Hezkuntza Batzordean - Durango - Anboto.org\nOinarrizko Lanbide Heziketarako hitzarmenean hobekuntzak eskatu ditu Durangoko Udalak, Legebiltzarreko Hezkuntza Batzordean\nAnboto 2021-02-09 09:51\nBeste neurri berri batzuen artean, Durangoko Udalak langileen profil berriak jasotzea eskatu du, ikasleen orientazioa eta gizarteratzea ahalbidetzeko eta irakasleentzako prestakuntza espezifikoa emateko, ikasleen beharrei erantzun ahal izateko.\nDurangoko Udalak Eusko Legebiltzarreko Hezkuntza Batzordean parte hartu du astelehen honetan, Hezkuntza Saila EAEko Udalek kudeatzen dituzten Oinarrizko Lanbide Heziketako (OLH) ikastetxeetarako prestatzen ari den 2021-2026rako hitzarmenean neurri berriak txertatzea eskatzeko. Durangoko Udalak kudeatzen duen ikastetxeak hainbat ikastaro eskaintzen ditu Durangaldeko biztanle guztientzat, eta 120 ikasle inguru biltzen ditu urtero.\nDurangoko Udaleko Mariam Bilbatua zinegotziak eta Julian Rios alkateordeak aldaketak eskatu dituzte Jaurlaritzak aurkeztutako hitzarmenaren zirriborroaren aurrean, esparru horretan kalitatezko prestakuntza emateko behar diren baliabideak bermatzeko. Besteak beste, langileen profil berriak jasotzea eskatu dute, ikasleen orientazioa eta gizarteratzea ahalbidetzeko eta irakasleentzako prestakuntza espezifikoa emateko, ikasleen beharrei erantzun ahal izateko, udaleko ohar batean azaldu dutenez.\nFinantzaketari dagokionez, udal ordezkariek adierazi dute ekipoak berritzeko inbertsio-gastuak estali behar direla, eta horiek berritzeko eta arlo bakoitzeko aldaketa teknologikoetara egokitzeko aukera eman behar dela. Era berean, ikasleen digitalizazioari erantzuteko beharra planteatu dute.\n"Durangorako kalitatezko Oinarrizko Lanbide Heziketa nahi dugu, horregatik, hitzarmen horretan hobetu beharreko zenbait alderdi daudela uste dugu. Espero dugu bere garaian Lanbide Heziketako arduradunen aurrean eta gaur egun Eusko Legebiltzarraren aurrean egin dugun planteamendua baliagarria izatea Oinarrizko Lanbide Heziketako beste ikastetxe batzuek ere beren hitzarmenak hobetzeko. Gure proposamenak kontuan hartzea espero dugu", azaldu dute Riosek eta Bilbatuak.\nBeste ekarpen batzuen artean, Udaleko arduradunek mahai gainean jarri nahi izan dute Oinarrizko Lanbide Heziketari aplikatu behar zaizkiola goi-mailako zikloetan ematen ari diren erreforma eta berrikuntza metodologikoak, eta edukiak ikasleen profilera eta lan-jardunaren inguruko gaitasunetara egokitu behar direla.


Gerturatu zaitez Donostiako Giza Eskubideen XI. Zinemaldira | ongi media\nGerturatu zaitez Donostiako Giza Eskubideen XI. Zinemaldira\nPublicado por onginformacion abril 16, 2013\nAurtengo Donostiako Giza Eskubideen XI. Zinemaldiaren Saria, Patricio Guzman dokumentalistarentzat izango da. Guzman Chileri buruzko zenbait dokumental zuzendu ditu, hala nola, “El Caso Pinochet”, “Salvador Allende” edo “Mi Julio Verne”. Zuzendari eta gidoilari txiletarrak esan zuen bezala, “zine dokumentala ez duen herrialde batek, argazkirik gabeko familia bat bezalakoa da”. Horregatik, herrialde hegoamerikarraren historia islatzen saiatu da bere lanetan.\nAurreko astean Giza Eskubideen XI. Zinemaldiaren aurkezpena ospatu zen, Victoria Eugeniako Sala Club-an. Prentsaurrekoan, alkate donostiarrak, Juan Karlos Izagirre, Euskera eta Kultura Ordezkaria den Nerea Txapartegik eta Joxemi Beltrán, Donostiakulturako zine saileko zuzendariak hitz egin zuten. Zinemaldia apirilaren 19etik 26ra iraungo du eta bere helburu nagusia gizartearen hausnarketa eta sentsibilizazioa lortzea da. Baita zenbait gaiari buruz eztabaida sortzea ere: adibidez, Ekologia, emakumeen Berdintasuna, heriotza zigorra, umeen eskubideak…\nAurtengo edizioa irekiko duen filma “Al nacer el día” izango da, Goran Paskaljevíc zuzendari serbiarraren lana. Pelikula honek naziek okupaturiko Serbiara eramango gaitu, oso istorio hunkigarri batekin. Paskaljevíc-en lanaz aparte, beste 15 luzemetrai aurkeztuko dira eta oso gai desberdinak ukituko dituzte: Fukushimako hondamendia, Gazan bizi den egoera, Saharako errealitatea…\nAurten, filmen proiekzioaz gain, beste ekintza antolatu dituzte. Hala nola, laburmetrai lehiaketa, zinema eta giza eskubideen esparruko adituen hizketaldiak, erakusketak, argazki eta bideo tailerrak, Patricio Guzmanek emango duen mintegia eta Musika Parketan & Picnic, Aieteko Parke Kulturalean ospatuko den ekintza.\nAurkeztuko diren filmei buruz gehiago jakin nahi baduzu, klikatu hemen!\n← Arranca el Festival de Cine y Derechos Humanos de Donostia\nONGi apoya la candidatura de la ONCE para el Príncipe de Asturias a la Concordia →


[GOI] Santa Kurtzeko bidegorri zatia 2020an egokituko dute\nmsg.2019-11-21 13:39:35 jinuntziaga-k idatzia\nAzbe, santa kurtz\nSanta Kurtzeko bidegorriaren proiektuak oniritzia jaso du hirigintza batzordean eta obraren lizitazioa hilabete honetan abian jartzeko asmoa badago ere, bidegorria egokitzeko lanak 2020ko ekainean hastea aurreikusten dira. Hori da Hirigintzako zinegotzi, Xabi Otxoak aipatutakoa eta horrekin batera, proiektu honen helburu nagusia zein den adierazi du.\nDebagoiena/ Aretxabaleta/ Azbe, santa kurtz\n[GOI] Gabonetan Eskoriatzan geratzeko aitzakia barik\nmsg.2019-11-21 13:02:24 jinuntziaga-k idatzia\nOsoko bilkuren aretoa\nEskoriatzako Udalak jarduera asko prestatu ditu Gabonetarako. Horren guztiaren berri emateko, Gabonak Eskoriatzan lelopean aurkezpena egin zuten, eguaztenean. Hain zuzen ere, data hauetan izango diren ekintza guztien berri eman zuten\nDebagoiena/ Eskoriatza/ Osoko bilkuren aretoa\n[GOI] Diabetesa neurtzeko gailu berriak\nmsg.2019-11-21 13:02:57 jinuntziaga-k idatzia\n1. motako diabetesa duten pazienteek odoleko glukosa maila neurtu dezaten, gailu berriak banatuko dituzten 2020tik aurrera.\nDebagoiena/ Antzuola, Aramaio, Aretxabaleta, Arrasate, Bergara, Elgeta, Eskoriatza, Leintz Gatzaga, Oñati/ Arrasateko Ospitalea\n[GOI] Kruzetako ganaduarena konponduko ahal da ezer larria gertatu aurretik\nmsg.2019-11-20 15:18:05 jinuntziaga-k idatzia\n2019an 28 esku-hartze egin ditu Ertzaintzak ganadua errepidean ezbeharren bat eragiteko moduan zegoela eta. Hainbat itxitura konpondu beharrean dagoela da kontua. aldundiak eta udalak elkarri eskatzen diote irtenbide bila gehiago egiteko.\nDebagoiena/ Aramaio/ Kruzeta\n[GOI] ‘El Duo de la Africana’ zarzuela estreinatzear\nmsg.2019-11-20 15:19:53 jinuntziaga-k idatzia\nAmaia antzokia eta Goiena\n20 urte bete ditu Arrasateko Izaskun Murgia Elkarte Lirikoak zarzuelak egiten eta eskaintzen. Zapatuan estreinatuko dute azkenekoa El dúo de la Africana obra; Manuel Fernandez Caballerok sortutako musika du eta Miguel Etxegaraik idatzitako liburua. Zarzuela gehienek moduan, amodio eta ez-amodio istorioak ditu oinarri; zarzuela dibertigarria dela dio elkarteko Eszena Zuzendari Mertxe Salaberrik. Beste zarzuela batzuekin alderatuz horren ezagunak ez diren piezak batzen dituela dio Salaberrik; hala ere, musika atsegina dela azpimarratu du. Orain dela hamabi urte eskaini zuten lan bera den arren, berrikuntza ugari dituzte. Lau emanaldi egingo dituzte, bi asteburutan banatuta: azaroaren 23an, 24an eta 30ean 19:30etan izango dira...\nDebagoiena/ Arrasate/ Amaia antzokia eta Goiena\n[GOI] Durangoko Azokako prentsaurrekoa\nmsg.2019-11-20 15:19:06 jinuntziaga-k idatzia\nDurangoko 54. Azoka aurkezteko prentsaurrekoa\nDebagoiena/ Antzuola, Aramaio, Aretxabaleta, Arrasate, Bergara, Elgeta, Eskoriatza, Leintz Gatzaga, Oñati/ Durango\n[GOI] Kike Amonarriz Euskaraldiaren inguruko hitzaldia\nmsg.2019-11-19 15:43:33 jinuntziaga-k idatzia\nKike Amonarrizek 2020ko Euskaraldia aurkezten aritu da Bergaran\nDebagoiena/ Bergara/ Iriizar Jauregia\n[GOI] Argazki lehiaketen sari banaketak Bergaran eta Oñatin\nmsg.2019-11-19 15:42:54 jinuntziaga-k idatzia\nAroztegi aretoa, Oñatiko zinema\nXXIX. Bergarako Kirol Argazki Lehiaketan, Jose Agustin Gurrutxagak zuri-beltzeko argazki onenaren saria jaso du; Oskar Mansok, koloretako onenarena. Aloña Mendiko Mendi sailaren argazki lehiaketan, bestalde, Alberto Muñozek eta Lander Madariak eroan dute lehen saria.\nDebagoiena/ Bergara, Oñati/ Aroztegi aretoa, Oñatiko zinema\n[GOI] Gobernuaren aurrekontu proposamena\nmsg.2019-11-19 15:41:48 jinuntziaga-k idatzia\n34.800.000 euroko aurrekontu proposamena aurkeztu dute, iaz baino %4,5 handiagoa –ia 1.600.000 euro gehiago–. Inbertsioen alorrean %15eko igoera planteatu dute, batez ere, mugikortasunarekin lotutako inbertsioek protagonismoa hartzen dutelarik. Inbertsio nagusia –2.300.000 euro BEZ gabe– Erguingo igogailua egitera bideratuko dute; abenduan hasiko dira eta 2020an amaitzea espero dute.\nDebagoiena/ Arrasate/ kristalezko gela\n[GOI] Azkenean ere, aukeratu dute udalbatza Leintz Gatzagan\nmsg.2019-11-18 12:58:01 jinuntziaga-k idatzia\n187 gatzagar zeuden botoa ematera deituta, eta 122 boto jaso dira guztira –%65,24ko parte-hartzea–. Behin udalbatza aukeratuta, Leintz Gatzagako Hautesle Elkarteak azaroaren 28an egingo du alkatea nor izango den erabakitzeko bilera.\nDebagoiena/ Leintz Gatzaga/ Gatzagako udaletxea\n[GOI] Fagor Ederlanen Bergarako lantegiaren inaugurazioa\nmsg.2019-11-18 15:09:09 jinuntziaga-k idatzia\nAlbistea: Fagor Ederlanen Bergarako lantegiaren inaugurazioa Data: 2019-11-18 Egilea: Eneko Azurmendi Titularrerako kairona:Fagor Ederlanen Bergarako lantegiaren inaugurazioa —————————————————————————————— KAY. Fagor Ederlan Bergarako lantegia inauguratu du ofizialki 2016an hasi ziren Fagor Ederlanen Bergarako lantegia eraikitzen, eta 2017tik martxan aritu dira lantegiko zati batzuk. Hala ere, eraikuntza lanak behin betiko amaitu ostean, gaur inauguratu dute modu ofizialean. Inaugurazio ekitaldian izan dira, besteak beste, Iñigo Urkullu lehendakaria, Iñigo Ucin Mondragon korporazioko presidentea, eta Aitor Axpe eta Juan Mari Palencia, Fagor Ederlaneko presidente eta zuzendaria, baita Gorka Artola Bergarako alkatea, Maria Ubarretxena Arrasatekoa, Unai Elkoro Aretxabaletakoa eta Joserra Zubizarreta Eskoriatzakoa ere. Lantegiaren bisita gidatua...\nDebagoiena/ Bergara/ Bergara\n[GOI] Agerraldi jendetsua egin dute Aretxabaletan Sarek deituta\nmsg.2019-11-18 13:44:31 jinuntziaga-k idatzia\nNorbanako ugarik eta herriko hainbat eragile eta elkartetako kideek agerraldia egin dute gaur eguerdian Mojen komentua izandako eraikinean Aretxabaletako Sarek deituta. "Aretxabaletako herritarrak gara eta pertsona guztiendako ezinbestekoak diren giza eskubideak defendatzeak batzen gaitu", esanaz hasi du ekitaldia Sareko Mirari Irurek. Azaldu dute konponbiderako, elkarbizitzarako eta bakerako unea dela, eta etorkizunera begira jartzeko iraganetik datozen oinaze eta minak sendatzea ezinbestekoa dela. Hala, sufritu duten pertsona ororentzat "beharrezkoa den aitortza eta erreparazioa" aldarrikatzen dituztela adierazi dute, eta gaineratu dute presoen urruntze politikak oraindik ere sufrimendua sortzen jarraitzen duela.\nDebagoiena/ Aretxabaleta/ Mojen komentua\n[GOI] Udal hauteskundeak domekan egingo dira Gatzagan\nmsg.2019-11-15 11:58:17 agoiti-k idatzia\nEspainiako Gorteetarako hauteskundeetatik astebete igarota, domekan, egingo dituzte udal hauteskundeak Leintz Gatzagan. Gatzagako Hautesle Elkartea da aukera bakarra, eta honako hauek dira Udala gobernatzeko hautagaiak: Eugenio Otsoa, Juanito Bengoa, Jon Sasiain, Beñat Agirreurreta eta Garazi Orobengoa.


Donostia Zinemaldia :: En la ciudad sin límites\nEn la ciudad sin límites / The City of No Limits (Mugarik gabeko hirian)\nMax Parisko zentro moderno batean dago ospitaleratua, non teknologia aurreratuenak erabiliz haren azken egunak luzatu nahi dituzten. Maxen senitartekoak haren ondoan egoteko hotel batera joan dira, eta haiei Victor, anaia txikia elkartzen zaie, Estatu Batuetan lan egin duena, Eileen, haren neska-lagunarekin. Max erotu egin da. Iragana eta oraina zentzurik gabe nahasten ditu. Gizon bat aurkitu nahi duela dio, Rancel delako bat, atxilotu ez dezaten. Familikoek ez dute serio hartzen, baina Victor kezkatzen hasia da, bere aitak ospitaletik ezkutuan ospa egin nahi duela ikusi duenean. Hartara Victorrek Maxen konplize bihurtzea erabaki du eta hari ihes egiten laguntzea, itxuraz gaiso dagoen bere aitaren gogoaren atzean zer arraio dagoen jakiteko.\nSalamanca, 1953. Madrilgo Complutensean Irudi ikasketetan lizentziaduna. 1976an, Micrafilm produkzio-etxea sortu zuen, honekin publizitate-zinema, hiru film labur eta bi luze burutuz, F.E.N. (1979) eta Apaga... y vámonos (1980). Geroago zuzenduko zituen Cómo levantar mil kilos (1991), Lisboa (1999), El gran marciano (2000) eta Al alcance de la mano (2000). 1994 eta 1999 bitartean, Zeppelin Television-eko zuzendari-sortzaile gisa telesail eta programa ezberdinak burutu ditu.


Publicado por odiseab4@lauro20.org en 16:17 No hay comentarios:\nPublicado por odiseab4@lauro20.org en 13:02 No hay comentarios:\nPublicado por odiseab4@lauro20.org en 15:30 No hay comentarios:\nRESUMEN (tema 05)\nPublicado por odiseab4@lauro20.org en 10:48 No hay comentarios:\nTXIKI TXIKITIK -SALAMANKARA (Txomin Artola eta Amaia Zubiria)\nPublicado por odiseab4@lauro20.org en 10:33 No hay comentarios:\nOrtzi Ardeo hegazkin pilotoarekin hitzaldian.\nLan interesgarria iruditu zitzaigun.\nEUSKARA LABURPENA (4. gaia)\nPublicado por odiseab4@lauro20.org en 15:07 No hay comentarios:\nGaur Anton Gandariasek aurkeztu digu bere lana.\nRESUMEN (tema 4)\nPublicado por odiseab4@lauro20.org en 11:49 No hay comentarios:\nIÑIGO ONAINDIA AZTItik etorri zaigu bere lanari buruz hitz egitera.\nPublicado por odiseab4@lauro20.org en 16:31 No hay comentarios:\nLABURPENA ( 3.gaia)\nPublicado por odiseab4@lauro20.org en 12:59 No hay comentarios:\nRESUMEN (tema 3)\nPublicado por odiseab4@lauro20.org en 11:29 No hay comentarios:\nPublicado por odiseab4@lauro20.org en 10:42 No hay comentarios:\nPublicado por odiseab4@lauro20.org en 9:54 1 comentario:\nPublicado por odiseab4@lauro20.org en 10:10 No hay comentarios:\nPublicado por odiseab4@lauro20.org en 9:46 No hay comentarios:\nRESUMEN (tema 1)\nPublicado por odiseab4@lauro20.org en 11:07 No hay comentarios:\nPublicado por odiseab4@lauro20.org en 12:43 No hay comentarios:\nPublicado por odiseab4@lauro20.org en 9:37 No hay comentarios:\n"IBILALDIA" maiatzako abestia\nPublicado por odiseab4@lauro20.org en 11:16 No hay comentarios:\n58-59 orrialdeak egin\nLiburua irakurri eta fitxa bete\nPublicado por odiseab4@lauro20.org en 9:00 No hay comentarios:\nEmakumeen Nazioarteko eguna, Martxoak 8\nBerdintasunaren aldeko bide luzean beste data garrantzitsu bat, martxoaren 8a da. Egun horretan, Emakumeen Nazioarteko Eguna ospatzen da. Egia da gizarteak aurrera egin duela berdintasunerantz, baina ohartarazi behar da atzera egitearen arriskua badagoela eta lan handia dugula oraindik egiteko.\nPublicado por odiseab4@lauro20.org en 11:57 No hay comentarios:\nPublicado por odiseab4@lauro20.org en 10:18 No hay comentarios:\nsantageda eskean 2016\nZorion, etxe hontako denoi,\nharen laguntzaz bete gen(e)zake\nezta ere oinetakoz;\nHartza atera da lozorrotik:\n"Negua pasatu al da?".\nKandelak luzatu du eguna;\nAma Lurra udaberritzeko,\nkantu eta makilkada;\nlurra ta kukua esnatzeko,\negin dezagun eupada.\nEmakumeen Nazioarteko eguna, Martxoak 8 Berdintasu...


Mari Ayestaran, aurtengo Carmen Adarraga sariduna - Zer berri - gipuzkoakirolak\nMari Ayestaran, aurtengo Carmen Adarraga sariduna\nHockeyko entrenatzaile eta jokalari ohiak eskuratu du saria, emakumeen kirolean egindako ibilbidea aitortzen duen sariaren bigarren edizioan\nGipuzkoako Foru Aldundiaren erabakiz, Maria Ayestaran entrenatzailearentzat izango da Carmen Adarraga saria bigarren edizio honetan. Sariaren bidez, emakumeen kirolaren alde egindako ibilbidea aitortu nahi zaio. Horrela, eskerrak eman nahi zaizkie urtez urte eta egunez egun kirolean daukaten onena ematen duten emakume, pertsona eta erakunde guztiei. Izan ere, helburu handiak lortzeko, kirolaz gaindiko oztopoei ere egin behar izaten diete aurre. Lehiatuz eta lan eginez, neska eta emakume belaunaldi berrientzat kirol munduan bidea egiten jarraitzen dute.\nAurten Maria Ayestaranentzat izan da esker ona. Kirolari donostiarra giltzarri izan da Real Sociedad belar hockeyko taldean, jokalari gisa lehendabizi eta entrenatzaile gisa ondoren. Nazioarteko 89 partida ofizial jokatu zituen –Europakoak, mundu mailakoak eta lagunartekoak–, eta estatu mailako selekzioak 1971 eta 1984 artean jokatutako norgehiagoka guztietan parte hartu zuen.\nLorpenen artean, hauek dira aipagarri, besteak beste: Haren taldea Espainiako txapelduna izan da gazteen mailan, belar eta areto modalitateetan; areto hockeyko txapelduna izan zen Madrilen 1976-77 denboraldian; belar hockeyko txapelduna Santanderren, Espainiako txapelketako azken fasean, 1980-81 denboraldian; eta Real Sociedad taldeak titulua eskuratu zuen, 1985-86 denboraldian sortu zen Ohorezko Mailako Ligan. Erreginaren bi kopa ere eskuratu zituen.\n1992ko Bartzelonako Olinpiar Jokoetan, Ayestaranek entrenatzen zuen hockey taldeko hiru jokalarik urrezko domina lortu zuten. Teresa Motos, Nagore Gabellanes eta Maider Telleria –“urrezko neskak” izenez egin ziren ezagun– olinpiar urre bat zintzilikatu zuten lehen emakume gipuzkoarrak izan ziren. Jokalari, entrenatzaile eta Euskadiko hautatzaile izateaz gain, Mari Ayestaran Espainiako Hockey Federazioko lehendakariorde ere izan da (1999an) eta, gaur egun, Real Sociedad hockey taldeko ordezkaria da.\nDenis Itxaso lehen diputatu nagusiorde eta kultura eta kirol diputatuaren arabera, “kirol ibilbide laudagarria du inondik ere, baina nabarmentzekoa da, batik bat, Mari Ayestaran emakume konformagaitza da, borrokalaria eta emakumeen kirolean oso inplikatuta. Emakume saiatua da, gainerakoentzat inspirazio iturri bilakatu eta belaunaldi berriak kirol munduan ibilbidea egitera erakartzen dituen adibide horietako. Emakume horiek guztiek ekarpena egiten dute gizarte justuago, berdinzaleago eta askeago bat lortze bidean”.\nItxasok adierazi du Gipuzkoako kirolak unerik onena bizi duela, eta hala dela, hein handi batean, Gipuzkoako emakumeak aspaldidanik erakusten ari diren maila bikainarengatik.\nCarmen Adarraga saria\nCarmen Adarraga sariaren lehen edizioan, Gipuzkoako Foru Aldundiko Kultura eta Kirol Departamentuak Coro Fuentes omendu nahi izan zuen, bost aldiz atletismoko Espainiako txapeldun izandakoa bera. Fuentes ibilbide luzeko emakumea da, Gipuzkoako kirolarekin konprometitua, eta beste emakume batzuentzat bidegile izan dena. Kirol munduan giltzarri izateaz gainera, gaur egun ere gaztetxoak entrenatzen jarraitzen du.\nCarmen Adarraga sariaren bidez, urtero azpimarratu nahi da hainbat eta hainbat emakumek Gipuzkoako kirolean beren lekua izateko egiten duten ahaleginaren balioa, erreferente izango baita etorkizuneko belaunaldientzat.\nCarmen Adarraga sariaren II. edizioaren sari banaketa Emakumeen Nazioarteko Egunaren bezperan izango da, martxoaren 7an, 19:00etan, Oronak Hernanin dituen instalazioetan. Sariak hernaniar baten izena darama, kirol munduan aitzindari izan den eta ibilbide nabarmena egin duen borrokalari batena, hain zuzen.\nCarmen Adarraga (Hernani, 1921-2004), Espainiako saskibaloi selekzioaren kapitaina, hiru aldiz izan zen Espainiako txapeldun bere taldearekin, Gipuzkoak gizonezkoen saskibaloi talde bat izan baino lehenago ere. Baina ez zen saskibaloira mugatu haren jarduna; eskubaloian estatuko txapeldunordea izan zen, eta belar hockeyko jokalari bikaina ere bai.\nSarituak Ricardo Ugarte eskultorearen obra bat jasoko du.


Asmak emakumeengan duen eragina 20 urtetik aurrera areagotzen da | Consumer\nAsmak emakumeengan duen eragina 20 urtetik aurrera areagotzen da\nSintoma gehiago dituzte, sendagai gehiago behar dituzte eta haiek baino bizi-kalitate txikiagoa dute.\nHelduaroan, asmak emakume-aurpegia du. 12 edo 13 urte arte, gaixotasunaren eragina handiagoa da haurrengan neskengan baino, eta nerabezarora iristean bi generoei berdin eragiten die. Baina 20 urtetik aurrera, emakumeengan duen eragina nabarmen handiagoa da, eta datu horrek bizitza heldu osoan irauten du, Biriketako Elkarte Amerikarraren ikerketa baten arabera.\nPneumologoek azaltzen dutenez, asmak bi sexuetan duen eragina ez da oinarritzen gaixotasuna gizonetan egonkortu edo desagertzean; aitzitik, asma pubertaroaren ondoren agertzen denean, ohikoagoa da emakumeetan, eta, gainera, forma larriagoak eta birika-funtzio okerragoa ditu, Italian eta Europako iparraldeko herrialdeetan egindako azterketa epidemiologikoen arabera.\nAsma ohikoagoa da 18 urtetik gorako emakumeengan, baina, horrez gain, larriagoa da. Ikerketen arabera, oro har, asmatikoek sintoma gehiago dituzte, sendagai gehiago behar dituzte eta asmatikoek baino bizi-kalitate txikiagoa dute.\n20 eta 50 urte bitarteko emakume asmatikoak hiru aldiz gehiago joaten dira ospitaleetako larrialdi-zerbitzuetara gizonezkoak baino, eta maizago ospitaleratzen dituzte. Horri buruz argitaratu diren ikerketen arabera, arrazoi garrantzitsuenetako bat da emakume osasuntsuek eta gizon asmatikoek baino estres handiagoa dutela asmatikoek, eta gizon asmatikoek, berriz, depresio handiagoa.\nBestalde, hormona femeninoek hantura eragiten duten hainbat substantziaren ekoizpena modulatzen dutela froga zientifikoak daude. Horregatik, emakume osasuntsuak eta asmatikoak konparatu direnean, emakume asmatikoek hormonen asaldurak izaten zituzten kasuen %80an.\nHalaber, asma da gaixotasun kroniko arruntena eta haurdunaldian konplikazio gehien eragin ditzakeena. Estatu Batuetan egindako ikerketa epidemiologikoen arabera, 1997 eta 2001 bitartean haurdunen %3,7 eta %8,4k asma zuten.\nAdituek ohartarazi dute asma gaizki kontrolatzeak arrisku handiagoa duela amarentzat eta fetuarentzat botikak egunero hartzea baino. Ama-krisi asmatiko baten ondorioz, eta fetuari oxigenorik eman ez zaiolako, haurdunaldian hazkunde txikia eta jaiotzean pisu txikia sor daitezke, erditze goiztiarra, malfonazioak, edo jaiotza-inguruko heriotza-tasa handitzea.\nasma incidencia-eu mujeres-eu


Irekia Eusko Jaurlaritza - Gobierno Vasco :: Euskadik Txileri saldu dio ETEetan berrikuntza ezartzeko abiatu duen politika\nEuskadik Txileri saldu dio ETEetan…\n<img src="https://www.irekia.euskadi.eus/uploads/cover_photos/12616/original/Foto_Biobio.jpg" style="max-width:100%" alt="Foto de la región de Biobio" />\nFoto de la región de Biobio Iturria: Irekia\n- Biobío eskualde txiletarrak erosi egin ditu Industria, Berrikuntza, Merkataritza eta Turismo Sailak -SPRI Taldeko Lehiakortasun eta Berrikuntza Ibilbideak programaren bidez- EAEko enpresen lehiakortasuna eta berrikuntza sustatzeko aplikatu dituen ezagutzak eta know-howa.\n- SPRIk, gainera, euskal enpresentzako negozio aukerak sortu eta indartuko ditu Basque Country Expertise ekimenaren bitartez.\nBiobío eskualde txiletarrak erosi egin ditu Industria, Berrikuntza, Merkataritza eta Turismo Sailak SPRI Taldeko (Euskadiko enpresa sareari laguntzeko Industria, Berrikuntza, Merkataritza eta Turismo Sailaren sozietate publikoen multzoko) Lehiakortasun eta Berrikuntza Ibilbideak programaren bidez EAEko enpresen lehiakortasuna eta berrikuntza sustatzeko aplikatu dituen ezagutzak eta know-howa. SPRIk, gainera, euskal enpresentzako negozio aukerak sortu eta indartuko ditu Basque Country Expertise ekimenaren bitartez.\nBiobío eskualdearekin hasitako proiektu honen jatorria SPRI Taldeak Txileko Gobernuko Eskualde eta Administrazio Garapenerako azpisailarekin (SUBDERE) 2011n sinatu zuen lankidetza hitzarmenean dago, zeinari esker erakunde arteko lankidetza bat sortu baitzen bi lurraldeen artean eskualdeetako lehiakortasuna sustatzeko.\nBiobío eskualdeak "Innova Biobío" bere berrikuntza agentzia publikoaren bidez jakinarazi du interesatzen zaiola SPRIren Lehiakortasun eta Berrikuntza Ibilbideak programa eta laguntza teknikoa eskatu dio bere eskualdeko ETEetan antzeko programa bat inplementatzeko. Horretarako, "Innova Biobío" agentziak 40.000 euro ordainduko ditu SPRIk emango dion erakunde arteko lankidetzaren truke.\nSPRIk 14 hilabeteko nazioarteko proiektu honetan parte hartuko du euskal enpresentzat negozio aukerak sortu eta indartzeko. Batetik, erakunde arteko lankidetza zubiak eraikiko dira, Euskadik eskualdeko garapen ekonomikorako politiketan izan duen esperientzia arrakastatsua Txilen hedatzeko. Bestetik, Biobío eskualdearekin abiatuko den proiektu honen barruan, Txileko enpresek Euskadi eta Euskadiko enpresak bisitatuko dituzte eta hitzordu horietan hemengo konpainiek konponbideak eskaini ahal izango dituzte hausnarketa prozesuetan sortu diren berrikuntza premiei erantzuteko.\nProiektu hau hasi baino lehen, SPRIk lehiakortasun eta berrikuntzaren euskal ereduarekiko interesa azaldu duten Txileko beste eskualde batzuetako ordezkari ugari hartu ditu. Horrez gain, SPRIk parte hartu du Europar Batasunaren funtsekin burututako proiektu batean, Arica eta Parinacota eskualdeetara eramateko SPRIren metodologia Lehiakortasun eta Berrikuntza Ibilbideen arloan.\nBasque Country Expertise ekimenaren barruan kokatutako honelako aliantza instituzionalen bidez, SPRIk negozio aukerak sortu eta indartu nahi ditu euskal enpresentzat, Euskal Autonomia Erkidegoak eta bere erakundeek politika publikoen arloan duten izen ona oinarri gisa hartuz.\nSPRI Taldean integratutako Basque Country Expertise ekimenak kanpoan saldu nahi ditu Euskadiko eredu arrakastatsuak eta negozioak bilatu atzerrian euskal enpresentzat. Zerbitzu hori aurten hasi da eta hiru proiektu kudeatzen ditu dagoeneko: berrikuntza arloko laguntza teknikoa Txileko Gobernuari (hemen aipatzen ari garena), hiri iraunkorren garapena Latinoamerikan eta sare elektriko adimendunen garapena Brasilen.\nBi ekimen horiek oinarritzat hartzen dute 2009-2013 Enpresa Lehiakortasun Plana, hots, Industria, Berrikuntza, Merkataritza eta Turismo Sailaren jarduera gida, helburutzat duena euskal enpresen nazioartekotzea eta berrikuntza eta iraunkortasuna bultzatzea, iraunkortasuna ulerturik negoziorako egiazko aukera bat bezala.\nEuskal eredu arrakastatsuak kanpora saltzeko bide bat garapenerako erakunde multilateralak dira, hainbat proiektu sustatu eta finantzatzen dituztenak. Halako bat da Amerika arteko Garapenerako Bankua, urtean 10.000 milioi dolar mugitzen dituena kredituetan eta aholkularitza erosketan --beste negozio aukera bat euskal enpresentzat.\nBasque Country Expertise enpresak babestu eta sostengatzeko ekimen bat da, ez diru-laguntzak banatzeko programa bat, eta ez du asmorik ahaleginak bikoizteko ez eta bere gain hartzeko beste organismo batzuek --esaterako Merkataritza Ganberek edo ICEXek-- euskal enpresen alde egiten duten lana.\nFoto_Biobio.jpg 50 KB (jpg)\nB gutun azalaren irekiera – Ekonomikoa - 2021008 Esp. "Atzerriko Inbertsioa EAEra Erakartzeko eta Bertan Eusteko 2022-2025 aldirako Plan Estrategikoa (Invest in the Basque Country) diseinatzeko laguntza teknikoa"\nC gutun azalaren irekiera - Teknikoa - 2021008 Esp.: "Atzerriko Inbertsioa EAEra Erakartzeko eta Bertan Eusteko 2022-2025 aldirako Plan Estrategikoa (Invest in the Basque Country) diseinatzeko laguntza teknikoa"


Bilboko Konpartsak-ek Bilboko Udalak ekitaldiak debekatzeko erabilitako 'irizpide ezberdinak' salatu ditu\nBilboko Udalak abuztuaren 25etik 29ra antolatutako Bilboko Irria kultur jardunaldien egitarau gehiena debekatu diela eta, udal ordezkari politikoek erakutsitako “agintekeria eta irizpide ezberdinak” salatu dituzte Bilboko Konpartsek. Euren esanetan, antolatutako ekitaldiak “oso formatu txikikoak eta seguruak” ziren, eta apiriletik udal teknikarien oniritzia zuten.\nBilboko Areatzan eskainitako prentsaurreko batean, Uxue Elgorriaga konpartsakideak nabarmen duenez, Udalak ekitaldien antolatzailea nor den hartu du kontuan ekitaldiok debekatzeko, eta adibidea jarri du: “Miribillan eta San Mamesen milaka lagun sartzea edo Bilborocken kontzertuak baimendu dituzte, eta aldiz, aire librean egitekoa zen akustikoa debekatu dute“.\nKonpartsen hitzetan, Bilboko Irria ez da “jai egitaraua, ezta ez-jai egitaraua ere, ekitaldi kulturalen egitaraua baizik”. Horren harira, azaldu du ekitaldi guztiek “segurtasun eta distantzia tarte guztiak errespetatzen” zituztela, “ekitaldi ez jendetsuak” ziren. “Oso formatu txikikoak eta seguruak ziren, horregatik zeuden egitarauean. Aurretik udal teknikariekin adostuta, zalantza niniñoena izan zezaketenak kendu egin genituelako”, argudiatu du.\nLa entrada Bilboko Konpartsak-ek Bilboko Udalak ekitaldiak debekatzeko erabilitako “irizpide ezberdinak” salatu ditu se publicó primero en Ekologistak Martxan - Euskal Herria.


Erronka Berriak – 1000 milla\nBidaiak egitea da mugiarazten gaituena, egunerokotasunaren erdoila kentzen laguntzen duena. Baina nola bidaiatu?\nGuk aspaldi egun genuen aukera, abestiak dioen moduen, bizikleta aukeratu izan dogu. Zergatik?\nArrazoi ugari ikusten doguz guk. Lehenengoa bizikleta eta zure gorputza dira erritmoa markatzen dutenak. Zure esku dago lurralde, zelai , mendilerro edo danadalakoa ziztu bizian edo mantso-mantso zeharkatzea eta aukera hau askatasunaren definizio bat izan ahal da, beraz bizikletan bidaiatzea aske izatea da, edo?\nBeste bat edozein ibilgailu baino merkeagoa da, erregaia zure janaria bait da, ta jan beti jan behar dogunez, bi baten.\nErregaia aipatuta, kutsadura datorkit gogora eta bizikletak ez du kurtsadurarik sortzen… beraz beste puntu bat alde, batez ere naturarekiko errezpetua bada zure arduretariko bat.\nEta puntu honetan gaudela bidaia erronkara heltzen gara. Marruekosen egin dudan azken bidaian “guztiz garatu” gabeko herrialdeetan plastikoak duen eraginaz konturatu naz. Plastikoa gogor sartu da.\nGure herrialdean baina birziklatzea dugu aukera eta pentsatu nahi dot hontzi horian botatzen dugun plastikoa birziklatuko dela, baina zer gertatzen da horren garatuta ez dauden munduko ainbat lurraldeetan? zer egiten dute ain edatua dagoen plastikoaz?\nNik hau Turkian, Iranen, Indian eta azkenengoz Marruekosen ikusi ahal izan dut eta benetan gogorra egiten zait horren zabor sortzaile izatea. Lurralde hauek ezin dute kontsumitzen den zaborra kontrolatu, gainezka egiten die.\nBeraz azken bidaian erronka berria ezarri nion nire buruari: Plastiko gutxiago erabiltzea nire bidaian. Nola?\nBa egunero behar dudan ura ez erostea plastikozko botiletan, egunero botila 2 erosi beharrean botila birziklatu aste osoan erabiliz.\nPiskat bidaiatu duenak badaki Marruekoseko ura eta gure zabela askotan ez direla elkarrekin oso ondo konpontzen, beraz ur pastillak eta ura tratatzeko filtro batekin joan nintzen Marruekosera.\nBi gauza hauekin, iturrietako ura, denda edo jatetxeetako “grifoko” ura, erreka garbietako ura… aurkitzea eta edangarri bihurtzea izan dira bidaia honen erronkak. Honela egunero bi ur botila erosi eta nunbaiten bota beharrean aste osorako erabili nituen ditsozozko plastikozko botilak.\nNiretzako aurrera pausu garrantzitsua izan da eta Marruekosetako atlasetaz gosatzeaz gain bertako ingurua piskat gehiago errespetatu dut.\nHorra ba erronka berria gaur egungo bidaiari guztientzat!\nBy Urdin Ugarte|2021-06-08T19:44:08+00:002014/03/01|Berriak|Comments Off on Erronka Berriak


Béla Tarr - Wikipedia, entziklopedia askea.\nPécs, 1955eko uztailaren 21a (65 urte)\nUniversity of Theatre and Film Arts (en) 1981)\ngidoilaria, zinema zuzendaria eta zinema ekoizlea\nBalázs Béla award (1982)\nKonrad Wolf Prize (2011)\nMagyar filmkritikusok díja (2014)\n(1988) : [[Damnation (en) ]]\n(2011) : [[The Turin Horse (en) ]]\nBéla Tarr (Pécs, Hungaria, 1955eko uztailaren 21a) hungariar film zuzendari, gidoigile eta aktorea da.\n4.3 Film laburrak\n4.4 Film dokumentalak\nPécsen jaioa, Budapesten hazi zen langile familia batean. Bere amak Hungariar telebista nazionalera (MTV) casting bat egitera eraman zuen 10 urte zituela eta telebistarako egokitutako The Death of Ivan Ilyich (Leon Tolstoi) lanean aritu zen protagonistaren semearen paperean. 1886an Miklós Jancsóren Szörnyek évadja (Season of Monsters) filmean antzeztu ondoren Tarr ez da aktore lanetan ibili.\nZinemagintzan, 16 urte zituela hasi zen amateur lanak egiten eta beranduago House for Culture and Recreation zaintzen. Bere lehenengo lan hauek dokumentalak ziren, eta gehienetan hungariar langile edo txiroak erretratatzen zituen. Lan hauek, Béla Belázs Studioetara hurbildu zuen Tarr, eta 1977an Családi tűzfészek (Family Nest) egin zuen bertan, 22 urterekin. Filmak ez zuen ez aurrekonturik ezta ere aktore profesionalik (egin zutenagatik ezer jaso ez zutenak) eta lokalizazio errealak erabili zituen sei egunetako filmaketan. Filma Budapest Schoolekoa zen, eta Béla Balázs Studioetako ildotik giza-errealitatea erakusten zuen pantailan. Kritikoek John Cassavetesen influentziak ikusi zituzten bertan, nahiz eta Tarrek hau gezurtatu, izan ere, esan zuenaren arabera ez zituen Cassavetesen filmik ikusi filmaketaren osteraino baino.\n1984an Őszi almanach (Almanac of Fall) sortu ondoren, László Krasznahorkai nobelagilearekin lanean hasi zen (ordura arte berak idazten zituen pelikulak), eta 1988an Kárhozat (Dammation) aurkeztu zuten. Krasznahorkai beraren Satantango nobela epikoaren egokitze lana ere orduan hasi zuten, eta zazpi urte beranduago 1994ean harrera oso onarekin hartu zuten mundu osoko kritikoek 415 minututako filma. 1995ean Journey on the Plain sortu eta gero, isilpean egon zen 2000. urtean Werckmeister Harmóniák (Werckmeister Harmonies) aurkeztu zuen arte. Zirkuitu internazionalean txalo artean jaso zuten orokorrean. Amaierako film hauetako hartze (toma) asko hamaika minututik gorako iraupena dute, eta hilabeteak eman zituzten hartze on bakarra lortzeko. Kamerarekin trebetasun handia erakusten dute bere filmek, eta pertsonaiak laguntzen dituzte leku ezberdinetatik, edo Hungariako herri lokaztuetatik, egun edo gauez.\nWerkmeister eta gero Georges Simenonen The Man From London nobelaren egokipena grabatzen hasi zen. 2005eko Cannes Film Festivalean estreinatu behar zuen arren, Humbert Balsan produktoreak bere buruaz beste egin ondoren, filmaren finantzamendu arazoak zirela eta 2007rarte luzatu zen estreinaldia, eta Cannes Film Festivalean aurkeztu zen. Japonen ezik, urte askotan ez da bere materialik egon DVD formatuan, baina orain gutxi Werckmeister Harmonies eta Damnationen kopiak atera dira. Satantangoren DVDa azkenean 2008an atera zuten eta bere hasierako zenbait lan ere eskuragarri daude Estatu Batuetan.\nŐszi almanach / Autumn Almanac (1985)\nA torinói ló / The Turin Horse (2009)\nVisions of Europe (2004) Prologue atala\nFilm dokumentalak[aldatu | aldatu iturburu kodea]\nCity Life (1990) Az utolsó hajó / The Last Boat atala\nWikimedia Commonsen badira fitxategi gehiago, gai hau dutenak: Béla Tarr\nMultimedia: Béla Tarr\nBNF: 150100660 (data)\nHungariako zinema zuzendariak\nOrriaren azken aldaketa: 8 otsaila 2019, 12:30.


Birus informatiko berriak, diskretuagoak eta arriskutsuagoak | Consumer\nEgungo software maltzurra oharkabean pasatzen saiatzen da, lehen birus informatikoak nabarmendu nahi baititu, baina arriskutsuagoa da.\nBirus informatikoek azken urteetan. Kutsatzeko moduak ez dira berdinak. (e)n Informatikaren garapenaren eta hedapenaren lehen urteak etxeko inguruneetan, ohikoa zen erasoa ordenagailua kontrolatu, sagua erabili, leihoak agertu azaleratzen ari direnak eta prozesuak moteldu egingo dira erabilera. Saria hackerrak erabiltzaileari trebetasuna erakustea zen, eta ez bai birusa hedatzea, bai are gutxiago informazioa ezabatzea taldearena. Horren ondorioz, erabiltzaile askok oraindik pentsatu dute ordenagailuaren infekzioa honela detekta daiteke: parametro horietako batzuk behatzea. Gaur egun, birusik arriskutsuenak diskretuki exekutatzen dira erabiltzaileen ordenagailuak, oharkabean pasatzeko, eta agindutako lanarekin jarraitzea.\nGaur egungo birusak ordenagailua kontrolatzera bideratuta daude batez ere, milaka ordenagailu infektaturen sare batean sar dadin.\nUneko birusak bideratuta daude\nbatez ere, ordenagailuaren kontrola hartzera, parte har dezan\nKutsatutako milaka ordenagailuren sarea, <ahref=”https://www.consumer.es/web/es/tecnologia/internet/2009/07/20/186416.php”–botnet . Hortik aurrera, indarraren arabera egiten dira.\nlanbroa Internet bidezko delitu-mota guztiak;\ndatu pertsonalak lapurtzea, kontuetan nortasuna usurpatzea\nbankuetan edo sare sozialetan, etab. Honela ere erabiltzen dira:\nGerra informatikoak ekipoak kontrolatzeko\nindustrialari zehatzak, hala nola <ahref=”http://es.wikipedia.org/wiki/Stuxnet” target=”_blank” target=”_blank”–Stuxnet ,\n2010ean Irango zentral nuklear batzuk infektatu zituen. Oso litekeena da mundu osoko erabiltzaile asko birus honekin edo haren aldaeretako batekin kutsatuta egotea.\nbaina horrek ez ditu funtzioak aktibatuko gure ordenagailuetan,\nez gara lehentasunezko helburua. Eta gauza bera gerta daiteke beste birus askorekin.\nIsilpeko informazioa lapurtzea\nEtxeetan eta enpresetan,\ngaur egungo birusek isilpeko informazioa lapurtzen dute, hala nola\nsare sozialetara sartzeko pasahitzak, bankuko datuak edo dokumentuak\nhodeian biltegiratuta. Birusak sartzeko ateetako bat\netxeko eta enpresetako ordenagailuetako informatikariak\nbeti biltegiratzeko kanpo-gailuak,\ndisko gogorrak, USB memoriak edo disko optikoak. Izan ere, lehena\nIBMren ordenagailuetan sartu zen birusa, honelako disko baten bidez:\nAzken urteotan, Facebook, Twitter eta antzeko gizarte-sareak izan dira infekzio-mota nagusietako bat, web gune maltzur baterako esteka bat izan baitute.\nPosta elektronikoa ere bada\nsoftware maltzurraren sarrera-iturri garrantzitsua . Ez\nFacebook edo Twitter bezalako gizarte-sareak dira infekzioa,\nweb gune maltzur baterako esteka, ordenagailura sartzeko. Orrialde hau bisitatze hutsarekin, erabiltzaileak\nweb nabigatzailea, urrakortasunen bat duena edo\nez dago eguneratuta kutsatuta geratzen da. Gainera, horrelako\nerasoek ere kontrolatzen dute gizarte-sareko saioa, non\negon erabiltzailea mezu pertsonalizatu bat zure guztiei bidaltzeko\nkontaktuak orrialde maltzurrarekin. Horrela, birusak\nbiktimaren kontaktuen artean zabaltzen da, ingeniaritzaren bidez\nErabiltzaile askok erabiltzen dutelako\npasahitz bera on line zerbitzu askotarako, zure datuak\npertsonalak eta identitate digitalak\ngaizkileak eta mafiak.’ Iaz,\nRamnit zizarea Gehiago\n800.000 ordenagailutik enpresak eta korporazioak\n2011ko iraila eta abendua, artxibo exekutagarrien bidez\nWindows sistema eragilea, Microsoft Office-ren dokumentu ofimatikoak\neta fitxategiak HTML formatuan. Birus honek <ahref=”https://www.consumer.es/web/es/tecnologia/internet/2011/03/14/199218.php”–cookie-etara jotzen du\nbaita irekita dauden plataforma eta zerbitzuen saioetan ere.\nHorrela, lapurreta egitea lortzen du.\nplataforma eta sare sozialen pasahitzak, eta identitatea ordezkatzea\nerabiltzailearena, kontaktuak engainatzeko. Kalkulatzen da Ramnit <ahref=”http://www.computerweekly.com/news/2240113383/Ramnit-worm-steals-45000-Facebook-passwords” target=”_blank” target=”_blank”–ha dela\n45.000 pasahitzetik gora lapurtu ditu Facebook-ek . Besteak beste\nekintzak, Ramnit-ek sare hauek erabiltzen ditu mezu pribatuak helbidera bidaltzeko\nbeste erabiltzaile batzuk, orri maltzurretarako esteka dutenak\nzizarea eta haren hedapenarekin jarraitzea. Horrela lapurtutako datu guztiak\nmafia kriminalek biltzen dituzte, eta merkatuetan saltzen dituzte.\nbeltz digitalak, prezio handietan, marketin-enpresa batzuei eta\nP2P plataformetatik programak deskargatzeak software maltzurra duten aplikazioak aktibatzea ekar dezake.\nEdozein orrialde izan daiteke susmagarria\nerasoa eragitekoa, birusaren helburu nagusia kutsatzea baita\nerabiltzailearen gailua —orain mugikorrak eta tabletak ere bai—, konortea galdu gabe. Beraz, orrialde batzuk ez dira susmagarritzat hartu behar\neskainitako eduki-mota, hala nola orrialde pornografikoak edo\negile-eskubideak dituzten edukiak deskargatzeko estekak, baina horien artean erasotzeko aukera handiagoa da.\nP2P plataformetatik edo deskarga zuzeneko orrietatik (adibidez, Megaupload plataforma itxitik) programak deskargatzeak software maltzurra duten aplikazioak aktibatzea ekar dezake,\njatorrizko programaren iturburu-kodea honentzat alda daiteke:\nsoftware mota hau sartzea. Beraz,\ninfekzioa softwarea deskargatzean, garatzailearen web orritik edo aplikazio ofizialen dendetatik egitea komeni da. .\nOSI, aholkularitza jasotzeko orria\nArriskuak gutxitzeko eta prebenitzeko segurtasun-arazoak, Espainian zerbitzu publiko bat dago k eskainia Bulegoa Internautaren segurtasuna (OSI) etxeko erabiltzaileentzat eta enpresak. OSIren webgunean, herritarrak hauen jakitun egon daitezke: birus berriei buruzko azken albisteak, arazoen aurrean alertak segurtasun-arauak eta plataforma berriak erabiltzeko gomendioak, eta on line zerbitzuak.\nbirus gusanos-eu Internet-eu segurtasun software maltzur


Eibarrek hausnarketa prozesu bat ipini du abian negozio digital eredu berriak aurkitzeko hirian — Eibarko Udala\nEibarrek hausnarketa prozesu bat ipini du abian negozio digital eredu berriak aurkitzeko hirian\nHainbat agente ekonomiko, sozial eta formatibo eta erakunde traktoreetako eragile batzuk saiatuko dira Ipuruako merkatu plaza zaharrean etorkizunean sortu nahi den espazioan beren saltokiak kokatzeko ideiak identifikatzen.\nEibarko Udalak hainbat bilera egingo ditu hilabete honetan eragile ekonomiko eta sozialekin Eibarren negozio digital eredu berriak aurkitzera zuzenduta dagoen hausnarketa prozesu bat abian ipintzeko. Helburua da bertaratutakoek, Barrabes Next enpresa espezializatuak diseinatu eta koordinatzen dituen topaketa horien bidez, berrikuntza metodologiak praktikan ipini eta ikasi ahal izan ditzatela, Eibarren negozio digital eredu berri bat identifikatu eta diseinatzeko eta berrikuntzaren kultura sustatzeko ingurune digitaletan.\nProposamena 2016ko udal aurrekontuei PSE-EE eta EH Bildu Udal Taldeek egindako zuzenketa baten ondorio da. Bertan, Ipuruako merkatu plaza zaharraren tokiaren edukia definitzea adostu zuten, baita berrikuntzan oinarritutako jarduera ekonomikoetarako aukerak praktikan ipintzea ere, titulartasun munizipala duen eraikin horretan.\nAipatutako aukerak definitzeko, Alberto Albistegui zinegotzi sozialistak zuzentzen duen Garapen Ekonomiko, Enplegu eta Berrikuntza Udal sailak hiru bilera antolatu ditu.\nBilerak urtarrilaren 11n eta 26an eta otsailaren 7an egingo dira, 09:00etatik 13:00etara, Eibar Kirol Elkartearen bulegoetan. Hautaketa-prozesua egin eta gero, bileretan erakunde eta elkarte hauen ordezkariak izango dira: Eibarko Udala, Debegesa, Armeria Eskola, Eibar Kirol Elkartea, Biharrian, Eibar Merkataritza Gune Irekia, Aza eta Porrua, El Corte Inglés eta Urkotronik.\nAldez aurretik hautatutako lantaldearen lehen bileraren ostean, berrikuntza prozesuen bitartez eta hiru pertsonez osaturiko taldeetan lan eginez, lehen egitekoa erronkak identifikatu eta lehenestea izango da, potentzialen arabera.\nOndorengo lan-fasea ideien sortze eta lehenesteko saioa izango da eta, azkenik, aukeratutako bost ideien negozio eredu eta erabiltzaileen inguruan lan egingo da.\nProzesu guztia Barrabes Next enpresa taldearen kide den Ander Pomposok zuzendu eta koordinatuko du. Udalak prozesua garatzeko eskatu dio Barrabes Next enpresari. Enpresatik azaldu dutenez, Eibarren bultzatuko duten proposamenaren helburua honako hau da: herritar talde batekin eta erakunde traktoreekin lankidetzan aritzea eta laguntza ematea, negozio digital eredu berriei aurre egitea eta haiekin konektatzea ahalbidetuko duen eredu integral bat definitzeko eta abian jartzeko.


Anita Maravillas konpainiak 'Pintto, Pintto' lana aurkezten du. Laguntasunari zuzendutako abesti batean bilakatzen den ikuskizuna.\nAstelehena, 2017(e)ko maiatza(r)en 08-(e)an 10:43etan\nEmanaldia, maiatzaren 12an, Eskola Kanpaina izeneko jardueraren barruan eta ondoren larunbatean ikuslego guztiari irekia izango da.\nPintto galdurik dagoen txakur txiki bat da. Pinttok jolastea atsegin du baina badirudi norbaitek beldur diola eta ez duela berarekin jolastu nahi. Pinttok laguntasuna zein sinplea eta polita den gogorarazten digu.\nAnita Maravillas txotxongilo antzerkiarekiko duen maitasunagatik, ezin egonagatik eta honekiko duen bokazioagatik sortutako konpainia da. Bere lehenengo pausoak 2005.urtean eman zituen Pepe Otal-en tailerrean, Raval erdian.\nBertan ezagutu ziren Mirella Larrea (Amorebieta) txotxongilolari trebea, eta Valentina Raposo (Santiago de Chile) aktore eta txotxongiloen antzerki zaletua. Elkarrekin, Anita Maravillas konpainia sortu zuten.\nKonpainiak hiru ikuskizun ditu, “Los sueños de Leonor” ikuslegoa helduari eta gazteari zuzendua, “Sarean, Sun, sun” eta “Blue Bird” biak ikuslego familiarrarentzat. Kritika onak jaso dituzte ikuskizunek eta nazional zein internazionalak diren zenbait jaialdi eta ferietan parte hartu dute.\nIKUSLEA: Lau urtetik aurrera.


Kataluniako atxiloketak eta espetxeratzeak salatu ditu Udalak eta guztiak libre uzteko eskatu du - Noticias - Usurbil\nKataluniako atxiloketak eta espetxeratzeak salatu ditu Udalak eta guztiak libre uzteko eskatu du\nKataluniako ordezkari politikoen atxiloketak direla eta, adierazpen instituzionala onartu zuen atzoko udalbatza saioak. Herritarrek aukeratutako ordezkari politikoak atxilo hartzea onartezina dela dio, eta espetxeratuei babesa eta elkartasuna adierazteaz gainera, “bihotzez eta irmoki” eskatzen du libre uzteko. Ehbilduko hautetsien babesa baino ez zuen jaso; EAJ abstenitu egin zen, eta PSEk aurka bozkatu zuen.\nAzken egunetako gertakariak direla eta, udalbatza saioak adierazpen instituzional bat onar zezan eskaera egin zuen EHBilduk. Euren babesa baino ez zuen jaso proposamenak; EAJ abstenitu egin zen, eta PSEko zinegotziak aurka bozkatu zuen.\nHonelaxe dio, hitzez hitz, proposamenak:\n“ Jordi Turull, Carme Forcadell, Raül Romeva, Jospe Rull eta Dolors Bassa kartzeleratzea dimentsio politiko izugarria duen gertakaria da. Herritarrek aukeratutako ordezkari politikoak atxilo hartzea onartezina da demokrazian. Usurbilgo Udalak, batetik, kezka eta erabateko arbuioa adierazten du kartzeleratze horiengatik, eta bestetik pertsona horien oinarrizko printzipio demokratikoak urratzen direla salatzen du. Soilik arrazoi politikoen motibazioa eta bultzada dago atxilotze eta kartzelaratze horien atzetik.\nUsurbilgo Udalak babesa eta elkartasuna adierazten die Jordi, Carme, Raül, Jospe eta Dolorsi, bai eta beste kartzeleratuei eta atzerrira ihes egindako guztiei. Denak libre utz ditzaten eskatzen dugu buruz, bihotzez, eta irmoki.\nEra berean arbuiatzen dugu Carles Puigdemonten atxiloketa, erabaki horrek ere oinarrizko eskubide zibil eta politikoak urratzen dituelako. Carles askatzea eta euroagindua bertan behera uztea eskatzen dugu.\nEstatu espainolari eskatzen diogu oinarrizko askatasunen aurkako estrategia errepresiboa bertan behera utz dezala, demokraziaren funtsezko printzipioen kontrakoa delako.\nKataluniari elkartasuna helarazi nahi diogu, arazo politikoaren eta errepresioaren jomuga Kataluniako gizarte osoa baita.\nKataluniak, Euskal Herriak eta munduko gainerako herriek bezalaxe, bere etorkizun politikoa erabakitzeko zilegitasun demokratikoa du, herritarrek demokratikoki adierazi eta erabakitzen dutenaren arabera”.


Gidari gazteen emozioak neurtzeko testa sortu du UPV/EHUk - Noticias de Gipuzkoa\nGidari gazteen emozioak neurtzeko testa sortu du UPV/EHUk\n18-25 urte bitarteko pertsonak istripu gehien dituztenak izateko arrazoiak aztertu ditu Qualiker ikerketa taldeak\n– unai gonzalez 27.08.2020 | 00:24\nAitor Aritzeta eta Goretti Soroa, ikerketaren egileak.\ndonostia – Gidatu bitartean gazteen adimen emozionala neurtzeko gaitasuna duten test bat garatu du UPV/EHUko Qualiker taldeak, Eusko Jaurlaritzako Trafiko Zuzendaritzak lagunduta. Egitasmo horren izena Emovial da, eta emozioak hiru dimentsiotan aztertuko ditu: gidatu bitartean emozioei jartzen zaien arreta maila, emozio horiek zenbateraino ulertzen diren, eta, emozioak erregulatzerako orduan gidariak sentitzen duena. "Garrantzitsua da jakitea gazteek gidatzen duten bitartean zenbaterainoko gaitasuna duten sentitzen duten agresibitatea, beldurra, haserrea edo estresa erregulatzeko, baita drogek eta autoan doazen lagunek eragiten dituzten emozioak ulertzeko eta erregulatzeko ere, beren gidatzeko jokabideetan eragina izan ez dezaten; izan ere, hortik, istripu asko gertatzen dira", azaldu du Aitor Aritzeta UPV/EHUko psikologia doktoreak.\nGaur egun, gazteen errepide-istripuak mundu mailako osasun-arazo bihurtu dira. Izan ere, 18-25 urte bitarteko mutilen artean lehenengo heriotza-kausa dira. Heriotza horietako arrazoi nagusiak jokabide desegokiak eta arreta galtzeak izan ohi dira (10 istriputatik 9tan hala gertatzen da). Alabaina, momentura arte ikerketa gutxi egin dira emozioek zirkulazio-istripuetan izan ditzaketen eraginaren inguruan. Qualiker taldeko ikerlariek egindako azterketan gidatze-portaerari erreperatu zaio bereziki. Gauzak horrela, testa 600 gazterekin baliozkotu dute dagoeneko, eta azken honen propietate psikometrikoen analisiak testa baliagarria eta fidagarria dela frogatu du. "Pozik gaude komunitate zientifikoaren eta arlo aplikatuan dauden administrazio publikoen, autoeskolen€ esku jarri dugulako emozioek istripuetan zer eragin izan dezaketen zorrotz neurtzeko tresna, arrisku-prebentzioan lagungarri izan daitekeena", adierazi du Aritzetak.\n18-25 urte Horrenbestez, testean puntuazio altua lortu duten pertsonak, enpatia gehiago erakusten dute oinezkoekiko zein txirrindulariekiko. Era berean, 18-25 urte bitarteko adin-tartean, emakumeen adimen emozionala gizonezkoena baino handiagoa da. "Datu horrek badu ekarpen interesgarri bat, gizonezkoetan bakarrik aurkitu delako lehenengo heriotza-kausa istripuena izatea, baina emakumeetan ez", zehaztu du Aritzetak. Hortaz, ondorio orokor gisa, adimen emozional altuko pertsonek arrisku gutxiago hartzen dituzte bizitzan.\nDena den, ikerketa ez da aipatutakora mugatu, eta emozioez gainera, beste aldagai batzuk ere neurtuko dira Emovial izeneko testean. Zentzu horretan, adimen emozionalak lotura zuzena dauka arriskuaren pertzepzioarekin Ari-tzetak adierazi duenez: "Zauritu ezina zarela pentsatuz edo droga kon-tsumituta edo mugikorra erabiliz gidatzea, alegia, arriskuei kasurik egin gabe gidatzea, jokabide arriskutsua da". Azkenik, testak hizkuntza askotara egokitu daitezke, laburrak eta betetzeko errazak direlako. Horrekin bat, ingelesera eta frantsesera egokitzeko bi eskaera jaso dituzte ikertzaileek jada.


+ Innova Txekea Programa — Debegesa - Debabarreneko Garapen Ekonomikorako Elkartea\n+ Innova Txekea Programa\nDebabarreneko enpresa txiki eta ertainek eskaera aurkeztu ahal izango dute DEBEGESAren bitartez. * Jasotako eskaera kopuruaren aurrean eta egindako aurreikuspenaz, SPRIk programaren itxiera komunikatu du.\nDEBEGESAk, Bitarteko Agente den heinean, Debabarreneko enpresa txiki eta ertainek aurkezten dituzten eskaerak tramitatuko ditu. Debegesak laguntza eskainiko die diru-laguntza eskatzerako orduan eta enpresaren beharrizanak eta eskatutako zerbitzuen interesa baloratuko ditu.\nExekuzio eta eragin azkarreko ekintzak sustatzea berrikuntza lortzeko eta lehiakortasuna hobetzeko; ekintza horiek enpresen premia zehatzei egokituta eta SPRIk homologatutako zerbitzu espezializatuen hornitzaileek eskainiak izango dira.\nDiruz lagundutako zerbitzuak:\nEnpresa kudeaketa aurreratua, enpresaren marka eta irudia, prozesu eta produktuen berrikuntza edota bezero-hornitzaile arteko harremana bezalako zerbitzuak lagunduko dira. (Ikusi zerbitzuen sailkapen zehatza) http://www.spri.es/cheque+innova.pdf\nHornitzaile homologatuek emandako zerbitzuek hiru kostu modalitate dituzte onuradunarentzat, kontratatzen den zerbitzuaren arabera: 2.000 euro, 4.000 euro edo 6.000 euro.Laguntza hauek diru-laguntza forma izango dute eta +Innova Txekeen bidez gauzatuko dira. +Innova txeke bakoitzaren zenbatekoa 1.500 eurokoa da, eta horrekin onuradunak SPRIk homologatutako hornitzaile baten 2.000 euroko zerbitzu bat eskuratu dezake.\nInteresa duten enpresek Debegesako Berrikuntza eta Enpresa Sailaren bitartez aurkeztu ahal izango dute eskaera, 943 82 01 10 telefonora deituz edota pymes@debegesa.com helbidera idatziz.\nCompite Enpresak 2012


Bakardadearekin gozatu ere egin liteke | Iritzia | Berria\nLuixa Reizabal Arruabarrena - EHUko irakaslea eta UEUko kidea\nBakardadea sentitzeko beldurrak behartzen nau egun hontan barnekoa ateratzera», dio Su Ta Gar taldearen abesti batek. Baina, zer da bakardadea? Zergatik izaten gara hura sentitzeko beldur?\nBi aldeko txanpona dugu bakardadea: bata, positiboa eta bestea, berriz, negatiboa. Badira bakarrik egotea gustuko duten pertsonak, eta, ondorioz, bakarrik egotea erabakitzen dutenak. Halaber, pertsona askok beren bizitzako une jakin batzuetan bakarrik egon nahi izaten dute. Halakoetan, bizipen atsegina da bakardadea, atsedena, indarra eta baliabideak lortzeko eta norbere burua hobeto ezagutzeko tresna, sormena sustatzen duena.\nTxanponaren beste aldean, berriz, bakardade negatiboa dugu. Psikologiaren alorrean horren inguruko hainbat definizio daude. Horietatik guztietatik guk aukeratutakoaren arabera, sentimendu mingarria da bakardadea, pertsonak dituen harreman sozialak nahi baino gutxiago eta, bereziki, nahi baino kalitate eskasagokoak direnean agertzen dena.\nArtikulu honetan bakardade negatiboaz hitz egingo dugu, hiru ezaugarri dituena. Batetik, pertsona arteko harremanetan pertsonak hautematen dituen hutsuneen ondorioa da. Bestetik, esperientzia subjektiboa da. Izan ere, ez du zertan isolamendu sozialaren sinonimo izan. Hala, badira jendez inguratuta bizi arren, bakarrik sentitzen diren pertsonak, bai eta isolatuta egon arren, bakarrik sentitzen ez direnak. Azkenik, bizipen estresagarri eta desatsegintzat hartzen da.\nBakardade negatiboari dagokionez, bi mota bereizi dira nagusiki. Batetik, soziala, pertsonak sare sozialik ez duenean gertatzen dena. Bakardade mota horretan, baztertuta, ez onartua, isolatuta etab. sentitzen da pertsona, eta interesak, kezkak eta antzekoak partekatuko dituen talderen batean murgiltzeko desio sutsua izaten du.\nBakardade emozionala, berriz, pertsonari afektua eta segurtasuna ekartzen dioten atxikimendu-harremanik ezaren/ galeraren ondorio izaten da. Hutsune sentimenduak sortzen ditu eta bizitza partekatzeko norbait nahi izaten da.\nEgungo gure jendartean, bakardade tasak handitzen ari dira zenbait aldagai direla medio. Besteak beste, familia-egitura aldatzea; bakarrik bizi nahi duten pertsonen kopurua handitzea; isolamendua ekartzen duten eskaera sozialak areagotzea eta pertsonen beharrizan sozialak eta emozionalak asebetetzeko aukerak gutxitzea. Hala, bakardadea pertsonek noizbait izaten duten bizipena da.\nEgun, jendartean osasun arazotzat hartzen da bakardadea, ondorio fisiko, psikologiko eta sozialak izan ditzake eta. Izan ere, osasun fisiko (bihotzeko gaixotasunak, elikadura nahasmenduak, loaldi arazoak, etab.) eta mentaleko (besteak beste, depresioa, antsietatea, alkohola eta beste droga batzuen abusua eta suizidioa) nahasmenduak ekar ditzake.\nOndorio kaltegarri horiek saihesteko, garrantzitsua litzateke zenbait neurri hartzea. Maila indibidualean, egoki litzateke bakardadearen ondorioz sor daitezkeen emozioak erregulatzen ikastea eta bakardadea ekarri duten baldintzak aldatzen saiatzea.\nMaila sozialean, berriz, asko dira har daitezkeen neurriak. Besteak beste, emozio-hezkuntza lantzea; bakarrik daudenei laguntza soziala eskaintzea; auzo edota herrietan pertsonen arteko laguntza eta parte hartze soziala sustatzea; bakarrik dauden eta lagunak egin nahi dituzten pertsonei baliabideak eskaintzea (sare sozialak, jarduera komunitarioak, elkartzeko lokalak...) eta bakarrik egoteak dituen alde positiboak irakastea, «bakardadea ez baita sufritzeko, disfrutatzeko baizik».


Elena Lanuza: "Gimnasia erritmikoa sustatzen jarraitu gura dugu; hori da taldearen helburu nagusia" - Arrasate - Goiena.eus\nElena Lanuza: "Gimnasia erritmikoa sustatzen jarraitu gura dugu; hori da taldearen helburu nagusia"\nMireia Bikuña 2013-11-05 01:00\nElena Lanuza arrasatearra Dragoi gimnasia erritmiko taldearen entrenatzaileetako bat da. Txapelketetan lehiatzen diren taldeen ardura dauka Lanuzak: gimnasia erritmikoarena eta kirol aerobikoko taldearena. Azken horiek lan itzela egin zuten Madrilen jokatutako Espainiako kopan. Bi sari lortu zituzten. Dragoiko neskek aurtengorako dituzten helburuak eta taldea bera ezagutzeko egon gara Lanuzarekin, aurreko asteko entrenamenduan.\nEgungo bost entrentzaileetako bat zara, baina gimnasta izandakoa zaitugu!\nBai hala da. 9 urterekin hasi nintzen gimnasia erritmikoan. Arantzazu Zubiaren aginduetara entrenatzen genuen. Bederatzi urteren ondoren, 18rekin entrenatzaile lanetan hasi nintzen. Egun 33 urte ditut. Bizitza osoa daramat Dragoi taldean.\nZu zeu zara txapelketetan lehiatzen diren taldeen arduraduna. Kirol aerobikoaren Espainiako kopan lan ederra egin zenuten.\nOso pozik gaude egindako lanarekin. Espainiako txapelketan egindako lanak eman zigun kopan parte hartzeko aukera. Helburu zehatz barik joan ginen. Emaitzak lortu barik, ondo pasa eta gure lana egitera joan ginen. Baina, presio barik lehiatzen zarenean, emaitzak lortzea errazagoa izaten da. Lan ona egin genuen. Ezustean harrapatu gintuen.\nDragoi taldearen bidez ezagutu dugu kirol aerobikoa. Nolako modalitatea da?\nNahasketa bat dela esango nuke: gimnasia artistikoa, gimnasia erritmikoa eta aerobikaren arteko nahasketa bat. Mugimendiuzehatzak egin behar dira. Horiei indarra eta koordinazioa gehitu behar zaie. Taldekako koreografietan koordinazioa oso inportantea da.\nEntrenamenduetan beroketa saio intentsua egiten dugu, eta gero koreografiak errepikatzen ditugu, behin eta berriro. Mugimendu garbiak egin behar dira. Horrenbeste errepikapenekin aspertu ere egiten gara batzuetan [barreak].\nHemendik kanpo nolako erantzuna dauka modalitate honek?\nEAEn hiru klubetan lantzen dugu. Espainia mailan hedatuago dagoen diziplina da. Espainiako txapelketetan maila ona ikusi izan dugu. Horrek erakusten du taldeen inplikazioa geroz eta handiagoa dela. Lehiakortasun handiagoa dago modalitate horretan.\nZe ezberdintasun dauden gimnasia erritmikoaren eta kirol aerobikoaren artean?\nNabarmenena aparatuen gabezia da. Kirol aerobikoan ez dugu aparaturik erabiltzen. Musika ere ezberdinak dira. Bi modalitateek komunean duten gauza bakarra da koreografia bat lantzen dela, eta koreografia horretan derrigorrezko elementu batzuk egin behar ditugula. Bestela, oso bestelako diziplinak dira. Entrenamendu eta exijentzia maila ezberdinak duten modalitateak dira.\nOrduan gimnasia erritmikoa egiten duten guztiek ez dute balio kirol aerobikoa egiteko?\nEz, eta alderantziz ere ez. Diziplina bat edo beste egiteko ezaugarri ezberdinak behar dira. Gure kirol aerobikoaren taldean dauden 14 gimnastek, aurretik gimnasia erritmikoa egin dute. Baina, gimnasia erritmikoa egiten izan duten guztiek ez dute kirol aerobikoa egiteko ez gaitasunik ezta jarrerarik ere.\nIzan ere, bi ezaugarri horiek hartzen ditugu kontuan –jarrera eta gaitasuna–, kirol aerobikoa egiteko gimnastak topatzerako orduan.\nGimnasia erritmikoak ordu asko eskatzen ditu entrenatzeko. Lan exijentzia handia eskatzen du. Erritmikoa egiteko denbora barik geratzen direnean, eta aurretik aipatutako jarrera eta gaitasunak badituzte, kirol aerobikora pasatzen dira.\nGimnasia erritmikoan ere neskatila piloa dituzue.\n127 neskatila ditugu taldean. Gimnasia erritmikoan eskolarteko eta Gipuzkoako txapelketatan lehiatzen gara. Hortik gora begiratzeko, entrenatzen duguna baino askoz gehiago entrenatu beharko genuke.\nZortzi taldetan banatu ditugu neskatilak. Bost entrenatzaile gaude eta bakoitzak bere taldea dauka. Guztion artean egiten dugu denboraldirako plangintza: koreografiak, musika, helburuak… baina lana, banaka egiten dugu. Nork bere neskatila taldea daukagu.\nNirekin batera daude entrenatzaile lanak egiten Edurne Elkoro, Miren Bragado, Arantzazu Zubia eta Jone Goikolea.\nZeintzuk dira aurtengorako dituzuen helburuak?\nGimnasia erritmikoa sustatzen jarraitu gura dugu. Hori da gure helburu nagusia.


Arbonako okupazioa babesteko deia - Usurbil - Noaua.eus\nArbonako okupazioa babesteko deia\nNoaua Aldizkaria 2021-09-03 08:26\nLurren defentsan, lurrak nekazarientzat izan daitezen defendatzeko bi hilabete igaro dira Lapurdiko Arbonan okupazioari ekin ziotenetik. Babes zabala jaso dute denbora tarte honetan. Atxikimendua adierazteko deia egin digu NOAUA! bidez herritar batek.\n"Egun 1, herri 1" dinamika abiarazi dute Lapurdiko Arbonan. Duela hilabete gutxi bertako Berroeta bideko lurrak okupatu zituzten ELB-k eta Lurzaindiak, bertako lurren defentsan, "laborarientzat izan daitezen, lurrak merkantzia hutsa baino gehiago hazkurri emaile izatea lehentasuna izan dadin eta espekulaziotik babestua izan dadin".\nBi hilabeteotan hamaika ekimen bideratu dituzte; bilkurak, eztabaidak, mobilizazioak, tailerrak... Babes zabala jaso dute. "Arbonako lur okupazioa mugimendu herrikoi zabal baten sinboloan bilakatu da", Lurzaindiaren esanetan. Abiatu berri dugun hilabete honi begira, aipatu moduan, "Egun 1, herri 1" dinamikari ekin diote, Ipar Euskal Herriko herri edo eskualde bakoitzak bertara joan eta atxikimendua adierazi diezaion, baina edonor noiznahi joan daiteke hara.\nNOAUA! bidez, herritar batek ere kanpaina honekin bat egitera animatzen gaitu. "Gu ere lurraren defentsan gaudela aldarrikatzeko, aukera aproposa iruditzen zait bertara hurbildu eta gure elkartasuna adierazteko". Hemen hedabide honetara helarazi duen idatzia osorik:\nDagoeneko entzungo zenuten Lapurdin kokatuta dagoen Arbona herrian, lur eremu baten okupazioa egin dutela. Arbonako plazatik bi kilometrora dagoen 15 hektareako lur sail bat eta bertan dagoen etxebizitza bat 3.200.000 euroren truke saltzekotan dira, orain arte laborantzarako lurrak izan direnak. Parisen bizi den emakume aberats batek erosi nahi du lur saila eta hau ekiditze aldera, ekainaren 21etik aurrera ELB sindikatuko eta Lurzaindia elkarteko kideek lur eremua okupatu zuten, hau guztia salatu eta erantzun herritar bat emateko. Orduz geroztik, jende andana pasatu da elkartasuna eta atxikimendua adieraztera okupatutako eremura. Iraila guztian zehar, egunen banaketa bat egin dute eta egunero Ipar Euskal Herriko beste herri bat izango dute bide lagun “Egun bat, Herri bat” dinamikaren bidez. Egutegia edo informazio gehiago nahi baduzu, Lurzaindiako web orrian aurkitu dezakezu. Gu ere lurraren defentsan gaudela aldarrikatzeko, aukera aproposa iruditzen zait bertara hurbildu eta gure elkartasuna adierazteko.


Blue Monday delakoari aurre egiteko aholkuak | Euskaltel Blog\nBlue Monday delakoari aurre egiteko aholkuak\nAstelehena, hotza, euria, argi gutxi, osasun-krisia… Ohetik jaiki nahi ez izateko egun perfektua da. Blue Monday deitzen diote. Koktel baten izena dirudi, baina ez da. Urteko egunik tristeena omen denari esaten zaio horrela. Hori diote, behintzat. Euskaltelen, ez daukagu gogorik triste egoteko; horregatik, egun zatar hau umore onean pasatzeko soluzioak bilatu ditugu.\nHona hemen Blue Mondayn motibatzeko gure aholkuak:\nIkusi Netflixen “A la mierda el 2020”: Black Mirroren sortzaileek eginiko 2020aren errepaso komiko zoro eta barregarria.\nIkusi motibatzeko TED hitzaldi bat: Proposatzen dizugun honetan, gure jarrerak zenbateko garrantzia duen azaltzen du Victor Küppersek.\nEdo beste klasiko hau, une zailenetan aurrera egiten laguntzeko.\nIrakurri, eta ikusi nola handitu zure autoestimua: El poder de confiar en ti: Aprende a tener fe en ti y conseguirás lo que quieras liburua, Curro Cañeterena, 2019an Amazonen gehien saldu zen liburuetako bat izan zen. Ondo etorriko zaizu triste antzean bazabiltza.\nEdo entzun indarra ematen dizun abesti bat: Zer moduz Gatiburen “Euritan dantzan”?\nEgin bat hyggeh edo lagom bizi-estiloarekin: Ikeako altzarien izenak dirudite, baina iparraldeko herrialdetako bi filosofia dira. Eta, filosofia horiei esker, herrialde horietako biztanleak munduko zoriontsuenak direla esaten dute. Agian ez dituzte txokolatea eta txurroak ezagutuko, baina horiek ere laguntzen dute.\nHygge daniarrak plan errazak eginez etxean gustura eta eroso sentitzearen aldeko apustua egiten du. Euskaltel telebista jarri eta manta batekin eta edari bero batekin Netflix edo Amazon Prime Video ikustea, adibidez, hygge da.\nLagom delakoa, berriz, gutxirekin bizitzean datza. Moderazioa eta oreka dira filosofia horren funtsa.\nEgin ariketa fisikoa: askatu endorfinak, zoriontasunaren hormonak. Blue Monday gaina hartzen ari zaizula iruditzen bazaizu, jantzi kirola egiteko arropa eta egin ariketa pixka bat etxean. Hona hemen ariketa fisikoa online egiteko plataforma batzuk.\nBesarkatu zuhaitz bat: esaten dutenez, ondo sentitzen laguntzen du. Probatu egin beharko dugu. Orain pertsonak besarkatu ezin ditugunez, bada, beste aukera bat izan daiteke?.\nZer pentsatzen duzu orain Blue Mondayri buruz? Animo astearekin!